Obaveštenje za poreskog obveznika - Deklarišete tačan iznos poreza! - www.atk-ks.org\nObaveštenje za poreskog obveznika – Deklarišete tačan iznos poreza!\nPoreska administracija Kosova podseća da sva lica koja se bave poslovnim aktivnostima koja su u skladu sa poreskim zakonodavstvom obavezna da realno prijave poreze i doprinose za penzije.\nAktivnosti PAK-a nastavljaju da se fokusiraju na kategorije kao što su: manja deklaracija plata zaposlenih, manje deklarisanje srednjih i velikih preduzeća; manje deklarisanje mikro i malih preduzeća, u cilju identifikacije onih preduzeća koja deklarišu niži iznos svoihj prihoda.\nNeke od sledećih aktivnosti ne sprovode ovu obavezu, stoga ih PAK poziva da što pre deklarišu ili isprave svoje deklaracije i da ispune sve poreske obaveze predviđene poreskim zakonodavstvom:\n• Identifikovati biznise, koji deklarišu niže iznose plata radnika;\n• Identifikacija i postupanje sa preduzećima, koja vrše manje deklarisanje, a naročito aktivnosti poput trgovine, usluga, građevine i proizvodnje;\n• Identifikacija i tretman preduzeća, koja deklarišu manji promet, a da bi ostali na stalnoj fiksnoj kvoti od 37,5 € svaka 3 meseca;\n• Identifikacija i tretman preduzeća, koja deklarišu manji promet kako bi se stalno ostali ispod praga PDV-a, naročito u poslovnim aktivnostima kao što su trgovina, profesionalne usluge, zabavno- umetničke, proizvodnja, transport, itd;\n• Identifikacija preduzeća koja posluju sa gubicima, kao i preduzeća koja deklarišu sa nulom;\n• Identifikacija preduzeća koja pružaju usluge bez prava na kreditiranje PDV-a, s druge strane, PDV se odbija za kupovinu;\n• Identifikacija preduzeća koje uvoze ili trguju proizvodima sa akcizom, koji zbog nepravilne dokumentacije, odnosno manje prodajne cene, izbegavaju poreske obaveze;\n• Identifikacija preduzeća koja se bave prodajom tekstila i odeće i obuće, a koja vode netačnu dokumentaciju kako bi se izbegao porez, itd;\n• Identifikacija i tretman osoba koje ne deklarišu svoje različite prihode koje mogu imati, bilo da su prihodi iz inostranstva, prihodi od kapitala i drugi prihodi.\nPAK podstiče sve navedene kategorije da precizno odgovore na poreske obaveze, inače će PAK biti obavezan da preduzme kaznene mere u skladu sa poreskim zakonodavstvom.\nIzvršavanjem vaših poreskih obaveza, direktno ćete doprineti finansiranju vladinih programa, kao što su: pružanje javnih usluga, visoki standardi obrazovanja, zdravstveno i socijalno osiguranje, pravna zaštita i sigurnost i opšta infrastruktura za bolje socijalno i ekonomsko blagostanje.\nPlaćajte porez, spavajte mirno!\nPoreska administracija Kosova\nNjomza Alaj 3 Septembar, 2018 Obaveštenje


INTEGRE - Goraždevac će biti deo komunalnog sistema grada - Radio Goraždevac\nINTEGRE – Goraždevac će biti deo komunalnog sistema grada\nPočetkom februara počelo je sprovođenje projekta pod nazivom „Integracija nevećinskih etničkih grupa za zaštitu životne sredine – INTEGRE”, koji za cilj ima poboljšanje kvaliteta života, sa pozitivnim uticajem na životnu sredinu u selu Goraždevac. Ovo će biti model za druga sela u regionu, koji se suočava sa sličnim problemima vezanim za zaštitu životne sredine kao i jačanje poštovanja ljudskih prava od strane lokalnih vlasti putem pružanja javnih usluga, saopštila je NVO „Lets Do It Peja“, nosilac ovog projekta.\nNVO “Lets Do It Peja”, će projekat realizovati u saradnji sa Opštinom Peć, JKP “Ambienti”, NVO Experimental Studio Group i Radio Goraždevac.\nOvaj projekat je finansiran kroz program za „Unapređenja Demokratskog Društva (DSP)“ – finansiran od strane Švajcarske kancelarije za saradnju na Kosovu (SCO-K) i Ministarstva spoljnih poslova Danske (DANIDA), kojim rukovodi Kosovska Fondacija za Civilno Društvo (KCSF), kao i od strane Nemačke agencije za saradnju (GIZ), koja je obezbedila nabavku kontejnera, koje će sufinansirati sa Opštinom Peć.\nProjekat će takođe postići i povećanje društvene, ekonomske i kulturne integracije između većinske i manjinskih zajednica.\nOd projekta INTEGRE očekujemo da integriše lokalnu srpsku zajednicu u opštinskujavnu službu za skupljanje otpada, proširi i poboljša javnu uslugu u Goraždevcu koju pruža Opština Peć i Javno Komunalno Preduzeće Ambienti i da lokalna srpska zajednica bude svesna važnosti zaštite životne sredine i uključivanja u gradski komunalni sistem, navodi se u saopštenju.\nTokom realizacije projekta biće organizovane brojne kampanje, raspodela kanti i kontejnera, javne rasprave i akcije čišćenja na kojima će učestvovati organizatori projekta i građani.


Dok su fasade nekad imale pretežno estetsku ulogu, danas važnost imaju i u energetskoj efikasnosti objekta - M-Kvadrat\nDok su fasade nekad imale pretežno estetsku ulogu, danas važnost imaju i u energetskoj efikasnosti objekta\nKnauf fasadni sistemi\nSuočeni s izazovom sve izraženijih klimatskih promjena, te povećanih cijena energenata, investitori i arhitekti teže uštedi energije, smanjenju troškova izgradnje i grijanja te povećanju vrijednosti nekretnine. Kao odgovor na postavljene izazove, kompanija Knauf proizvodi fasadne sisteme originalne provjerene njemačke kvalitete, čime je postavila novi standard kvalitetnih građevinskih sistema s optimalnom izolacijom topline.\nKnauf Warm-Wand je sistem za toplinsku izolaciju fasade koji predstavlja najbolje ekonomsko i tehničko rješenje. Pridonosi dugotrajnom smanjivanju troškova grijanja štedeći energiju i zadržavajući optimalnu klimu prostorija ovisno o sezoni i vremenskim uslovima, istovremeno utječući na udobnost i kvalitetu stanovanja.\nKljučni factor za izvrsnu postojanost fasade je korištenje svih komponenti sistema. Naime, svi slojevi koji upotpunjuju sistem jednako su važni kao i način na koji se ugrađuju, jer tek tada fasada može kvalitetno ispuniti svoju zaštitnu, a potom i dekorativnu funkciju. Stoga varijanta fasadnog sistema Warm Wand Basis sadrži EPS/ SM 300 te EPS/Klebespachtel, dok Warm Wand Plus sadrži MW/SM 700 PRO i MW/Klebespachtel M. Ovi mortovi za lijepljenje, armiranje i renoviranje, zahvaljujući svojstvima visoke kvalitete, fleksibilnosti, vodoodbojnosti i paropropusnosti, u potpunosti zadovoljavaju i najkompleksnije zahtjeve izvedbe fasade. Lijepa, dugotrajna i izdržljiva fasada sugerira na kvalitetu i sigurnost prostora, poručujući da se iza nje krije udoban i zanimljiv enterijer što je značajan kriterij svakom investitoru.\nSamim time, izbor dekorativne žbuke, odnosno završnog sloja na fasadi predstavlja iznimno važnu komponentu koja štiti fasadu od štetnih utjecaja iz okoliš, a te svojom bojom i strukturom objektu osigurava i odgovarajući estetski izgled.\nKnauf završno dekorativne žbuke Addi (akrilna ojačana silikonskom smolom), Kati (silikatna) i Conni (silikonska), uz visoku vodoodbojnost i paropropusnost, odlikuju se i visokom elastičnosti koja sprječava pojavu mikropukotina, te time dodatno produljuju trajnost fasade.\nPrethodni članakIzložba „Zamišljene granice” na Subinom platou u Novom Sadu\nNaredni članak CA2022 Specijalno priznanje za ideju – Park strelište Velešići, Zulejha Šabić-Zatrić i Asmir Šabić


KURS DEKORACIJE BALONIMA,prodaja opreme, baloni, konfete, - Kupovina Prodaja Oglasi\nKod oglasa #41757\nDekoraija balonima je laka ako znate vrste balona, njihove karakteristike i namenu.Na internetu Vas niko tome ne uči. Možete da nađete kako se nešto pravi, ali nema podataka od kog proizvođača, koje b...\nOstale usluge #41757 20 prikaza\nTelefon +38163516XXX (Klik da bi videli)\n(Ocene: 0) (član od 22.03.2015.) Ocenite\nDekoraija balonima je laka ako znate vrste balona, njihove karakteristike i namenu.Na internetu Vas niko tome ne uči. Možete da nađete kako se nešto pravi, ali nema podataka od kog proizvođača, koje balone da koristite i koja oprema Vam je neophodna.Kurs kod nas osposobljava amatere da samostalno mogu da odluče šta će da kupe, gde i kada, a da ne naprave greške koje se obično prave iz neznanja. Tokom kursa dobijaju se i tabele razvijene za potrebe uspešnog bavljenja ovim poslom.Kurs traje dva dana ( od 90:30h do 17:00h ).Za jednog polaznika cena kursa je 150 €, a za dva 250 €. Tokom kursa polaznici se upoznaju sa svom neophodnom opemom i dobijaju preporuku šta da kupe. Predavač je Branislav Šiđanin, diplomirani inženjer mašinstva – konstruktor, a firma je u Novom Sadu.E-mail je : info@baloniprint.co.rs , a telefon : +381 63 516 404.


Analiza ekipa bez playoffa - Khimki - Sportske novosti\nNaslovna Košarka Novosti Košarka Analiza ekipa bez playoffa – Khimki\nAnaliza ekipa bez playoffa – Khimki\nPrva faza Evrolige je završena. Osam ekipa nije uspelo da se plasira u dalju rundu takmičenja, a mi analiziramo razloge zašto ove ekipe nisu bile u stanju da se domognu željenog cilja.\nKladionice su pred EL dale Khimkiju 12. mesto, a oni su osvojili 13.\nSvakako da je ruski klub imao velike ambicije pred start Evrolige, međutim stvari od samog starta nisu krenule kako je očekivano.\nPre svega događaj u vezi sa Honeycuttom u mnogome je oslabio ovu ekipu jer je on predstavljao zaista bitnog igrača prošle sezone. Upitno je da li bi on uopšte ostao u klubu i ove sezone, ali bar hipotetički da računamo da bi.\nDovedena su dosta dobra pojačanja, a najviše je ekipi falio jedan kvalitetan centar pošto su Robinson i Todorović napustili klub.\nPovredio se i jedan od bitnijih igrača ekipe, Anthony Gill, tako da su to bili dodatni problemi za Khimki.\nMožda je po našem mišljenju u klub trebao da dođe nešto kvalitetniji igrač od Dee Bosta, ali za sva ostala pojačanja zamerke nemamo.\nStart sezone bio je zaista loš. Mickey nije još uvek uspeo da se adaptira, ostali igrači nisu bili na vrhuncu.\nAlexey Shved se povredio i tek tada je ekipa počela nešto bolje da igra. Njegova sloboda kod bivšeg trenera Barcokasa se jednostavno prolognirala i povećavala tako da je on u nekim momentima više štetio ekipi.\nDolaskom novog trenera, neke stvari su se promenile, ali su opet porazi Khimkija usledili kada se Shved oporavio i od tada nisu pobedili nijednu utakmici u EL.\nKhimki sa Shvedom ima neverovatno loš učinak od 3-13, a bez njega 6-8.\nIz svega ovoga prvi razlog neuspeha Khimkija mogu biti povreda Gilla i nedovoljno dugačak roster.\nOsim toga, potežemo veoma osetljivu temu, a to je, da li je Shved koristan ovoj ekipi ili ne?\nUčinak ekipe govori da sa njim jako loše prolaze i da treneri trebaju imati drugačiji stav prema njemu.\nU poslednje vreme primetno je da Shved ne forsira toliko šuteva kao ranije i da se više odlučuje za asistencije, a tome svakako može da doprinese trener od autoriteta koji će Alexeyu da ograniči slobodu.\nDakle, treći razlog je prevelika sloboda Shveda i nezalaganje u odbrani.\nPrethodni tekstAnaliza ekipa bez playoffa – Budućnost\nSledeći tekstAnaliza ekipa bez playoffa – Gran Canaria


Prva hemijska zaštita vinograda početkom bubrenja pupoljaka (SRB) – PoljoMagazin\nPrva hemijska zaštita vinograda početkom bubrenja pupoljaka (SRB)\nVremenske prilike ovog proleća išle su na ruku vinogradara tako da je rezidba, gotovo, završena. U ovom periodu treba završiti kultiviranje ili okopavanje, a sa bubrenjem pupoljaka prvu hemijsku zaštitu nekim od akaricida. Posebno je važno, u kasnijem periodu razvoja vinove loze, obratiti pažnju na eventualnu pojavu žutila i crvenila kod listova. Moguće je da se radi o fitoplazmi listova vinove loze, odnosno pouzrokovaču žutila i crvenila koje je u poslednje tri godine prisutno i na našem području. Stručni saradnik za voćarstvo u Poljoprivrednoj savetodavnoj i stručnoj službi, Ljubiša Đorđević, upozorava vinogradare da posebnu pažnju obrate na ovu pojavu koja može desetkovati vinograde, s obzirom da je porošle godine od 40 uzoraka 30 bilo pozitivno.\nKategorija: Ostalo Tagovi: bubrenje pupoljka, okopavanje, rezidba, vesti, vinogradarstvo, vinogradi


Polovni automobil ili novi – Šta se više isplati? – Bankar.me\nJune 18, 2018 BANKE, Članci, CRNA GORA, CRNA GORA, SVE VIJESTI Leave a comment\nDa li je razlika u cijeni novog i polovnog automobila dovoljno velika za vas da opravda nešto više briga koje polovni automobili donosi sa sobom? Da li planirate da duži period vozite isti automobil ili da ga promijenite kroz nekoliko godina? Ovo su samo neka od pitanja na koja treba sebi da date odgovor, a oni će vas odvesti do najboljeg rješenja. Ako budete gledali lične potrebe i budžet, te sproveli neophodno istraživanje, sigurni smo da ćete doći do pravog rješenja.\nPOJMOVIerste blog kupovina automobila Lizing polovni ili novi automobil\nPrevious Prošlogodišnji skok cijene bitcoina bio je namješten, pokazuje studija\nSljedeći U Crnoj Gori registrovano 237 jahti


"Rezolucija HNS-a ne ugrožava RS" - Klix.ba\n"Rezolucija HNS-a ne ugrožava RS"\n20.4.2011. u 18:13\nPredsjednik Republike Srpske Milorad Dodik izjavio je da u Rezoluciji Hrvatskog narodnog sabora ne vidi opasnost po RS i ocijenio da je iznošenje takvih stavova legitimno pravo hrvatskog naroda u BiH.\n"To ne doživljavam kao akt protiv RS ni u jednom dijelu. Oni su i ranije tražili ustavne promjene. U ustavnim promjenama moramo da učestvujemo svi, one trebaju da budu dio konsenzusa i mi ćemo se naći tu", rekao je Dodik novinarima u Banjoj Luci.\nDodik je naglasio da RS ne spori potrebu da se razgovara o ustavnim promjenama, ali sa jasnom porukom da se teritorijalni i politički kapacitet RS ne može dovoditi u pitanje.\nPrema njegovim riječima, svaki put kada se osjeti ugroženost RS u bilo kakvim pregovorima to značiti diskvalifikaciju tog sagovornika.\nHNS jučer je u Mostaru usvojio Rezoluciju u kojoj se, između ostalog, navodi da "detaljna reforma Ustava BiH, koja će obezbijediti institucionalnu ravnopravnost i novu administrativno-teritorijalnu organizaciju i uključivati federalnu jedinicu sa hrvatskom većinom može garantovati istinsku ravnopravnost hrvatskog naroda.\nPostizborno nasilje dovelo do novog egzodusa\n20.04.2011. u 18:23\nPočelo suđenje za zločine počinjene na Grbavici\n20.04.2011. u 18:08


Vučić: Intenzivno žigosanje Srbije\nPredsednik Srbije Aleksandar Vučić optužio je crnogorskog predsednika Mila Đukanovića i kosovskog premijera Aljbina Kurtija da šire "ogoljenu mržnju prema Srbima i Srbiji" i da imaju najizrazitiju ulogu u kampanji laži protiv zvaničnog Beograda.\nPredsednik Srbije Aleksandar VuÄiÄ‡ (Foto BoÅ¾ana Pavlica/Fonet)\nU obraćanju preko portala dnevnog lista Informer, Vučić je rekao da se kampanja „žigosanja Srbije“ iz pojedinih centara moći i dela regiona sprovodi intenzivno u poslednjih šest meseci.\n„Ne od juče, najizrazitija uloga u ogoljenoj mržnji prema Srbiji dolazi od Aljbina Kurtija i Mila Đukanovića. Razume se da se uvek služe ogoljenim lažima da sebe predstave kao tobožnje žrtve, a Srbiju kao opakog agresora koji ih ugrožava“, rekao je Vučić.\nOn je rekao da su njih dvojica sada iskoristili "legitimnu, potpuno regularnu i transparentnu" kupovinu defanzivnog kineskog sistema PVO FK-3 da kažu celom svetu da je Srbija kineski i ruski prijatelj i da nekoga ugrožava, iako se nalazi u NATO okruženju.\n"Kako ih to ugrožavamo defanzivnim oružjem, nisu u stanju da kažu. Jer to je sistem koji služi za odbranu od krstarećih raketa i aviona koji bi narušili vazdušni prostor Srbije. Kako to ugrožavamo Prištinu i Podgoricu? Kakve vazdušne snage poseduju, bolje bi nam bilo da smo kupili autan sprej", rekao je on.\n"Srbija je, kao vojno neutralna zemlja, sama u celom širem regionu. U cirkusu ste videli lavove, slonove, tigrove, ali nikada niste vuka samotnjaka. Uvek bih pre bio vuk samotnjak nego bestidna i nemoralna hijena, pa ma koliko da ima hijena. Bez obzira da li ih ima tri, pet, šest ili 19... Hijeni makar morate da odate priznanje na krvoločnosti, ako ni na čemu drugom. Još je gore biti muva zunzara koja se vrti oko hijene i čeka da im donese plen, kao što su Kurti i Đukanović", rekao je Vučić.\n"Moja molba za vas je da ostavite Srbiju na miru. Srbija će naći svoj put. Ponosni smo na činjenicu da želimo da sačuvamo svoju zemlju, a ne da nam NATO to čini u naše ime. U tome se razlikujemo i ne stidimo se toga", rekao je Vučić.\n28.06.2022 Mladić iz Beograda uhapšen nakon parastosa na Gazimestanu (480)


Veliki uspjeh za kakanjski tim: Kuglaši Rudara u Ligi šampiona - sport1.ba\n10.10.2018 u 23:15\nOsvajanjem četvrtog mjesta na NBC Kupu kakanjski kuglaši izborili su plasman u Ligu šampiona, a za protivnika će imati njemačku ekipu Rot Weiss Zerbsta.\nPočetkom oktobra u Apatinu u Srbiji održan je sedamnaesti kuglaški NBC Pokal Kup na kojem su učešće uzele 24 ekipe iz 14 zemalja, a kakanjski Rudar ostvario je historijski rezultat plasmanom u polufinale i osvajanjem četvrtog mjesta.\nKuglaši kakanjskog Rudara su u Apatinu ostvarili klupski rekord oborivši 3.559 čuneva što je izabranicima Seida Zeca donijelo visoko četvrto mjesto i plasman u polufinale NBC Pokal Kupa.\nOvo je bez dvojbe najveći rezultat kuglaša Rudara u sedamdesetogodišnjoj historiji, a ovaj rezultat ostvarili su Muamer Bešić (648), Eldar Turudija (614), Dinko Duncić (611), Vedad Karzić (576), Amar Alagić(560) i Nermin Hrustemović (550).\nU polufinalu ekipa Rudara poražena je od favorizovane ekipe Staffelsteina rezultatom 6:2, dok je u borbi za treće mjesto od ekipe Rudara bio bolji i mađarski Repcelaki rezultatom 6:2. U finalnom meču njemački Staffelstein je savladao Beograd rezultatom 5:3 i osvojio sedamnaesti NBC Pokal.\nOsvajanjem četvrtog mjesta kuglaši Rudara izborili su učešće na NBC Champions ligi, a za protivnika su dobili njemačku ekipu SKV Rot Weiss Zerbsta iz Berlina. Prvi susret se igra u Berlinu krajem novembra 2018. godine, a revanš susret će se igrati u decembru u Kaknju. Da bi se igrala liga šampiona u kuglanju u kakanjskoj kuglani je potrebno zadovoljiti neke od tehničkih elemenata (zamjena čunjeva i kugli), a sigurno je kako će sjajnim kuglašima Rudara biti potrebna pomoć kakanjskih privrednika i Općine Kakanj.


Tramp: Ivanka nije ucestvovala u proveri izbornih rezultata\nTanjug 11. juna 2022. 09:24\nVAŠINGTON – Ivanka Tramp nije učestvovala u proveri izbornih rezultata, već se „odavno isključila“, rekao je bivši američki predsednik Donald Tramp komentarišući to što se njegova kćerka distancirala od njegovih tvrdnji o masovnoj izbornoj prevari.\n„Ivanka Tramp nije učestvovala u gledanju ili razmatranju izbornih rezultata. Ona se odavno od tada ođavila i, po mom mišljenju, samo je pokušavala da poštuje Bila Bara i njegov stav kao državnog tužioca“, naveo je Tramp na svojoj društvenoj platformi Truth Social, a prenosi Si-En-En.\nOn je Bara nazvao kukavicom, a nastavio je da tvrdi da su izbori bili namešteni, dodaje Bi-Bi-Si.\nPrethodno je komisija Predstavničkog doma američkog Kongresa koja istražuje pobunu i upad na Kapitol 6. januara 2021, krivicu za te događaje je pripisala Donaldu Trampu, navodeći da nije reč o spontanim neredima već „pokušaju puča“ i direktnom rezultatu pokušaja poraženog predsednika da poništi rezultat izbora 2020.


FOTO: Messer dobitnik priznanja Axia Best Managed Companies Award 2019 - Zenicablog\nFOTO: Messer dobitnik priznanja Axia Best Managed Companies Award 2019\nFOTO: Messer dobitnik priznanja Axia Best Managed Companies Award 2019 – Stručnjak za industrijske plinove Messer jučer je odlikovan nagradom „Axia Best Managed Companies Award“. Nagradu dodjeljuju revizorska kuća Deloitte, WirtschaftsWoche i BDI\nkompanijama srednje veličine za izvrsno upravljanje. Nagradu je preuzeo Marcel Messer, četvrta generacija u porodičnoj kompaniji najvećoj na svijetu za industrijske, medicinske i specijalne plinove.\n„Kao i ostale dobitnike nagrade, kompaniju Messer odlikuje uzoran menadžment koji na jedinstven način kombinira stratešku viziju sa inovativnim kapacitetom, kulturu održivog upravljanja i dobrog rukovođenja kompanijom. Na ovaj način oni doprinose osiguranju ekonomske budućnosti Njemačke, a istovremeno su i uzor za druge kompanije“, naglasio je Lutz Meyer, partner i rukovodilac programa za kompanije srednje veličine u Deloitte-u.\nPod markom ‚Messer – Gases for Life‘ nude se plinovi i usluge u Evropi, Aziji i Americi. „Svoju socijalnu odgovornost pokazujemo u različitim oblastima“, izjavio je Stefan Messer, vlasnik i CEO Messer Group GmbH. „U cilju zaštite okoline i klime poboljšavamo svoje procese i pojačano radimo na razvoju tehnologija koje omogućavaju da proizvodnja kod naših kupaca bude ekološki prihvatljiva i da se štede resursi“. „U martu ove godine Messer je skupa sa finansijskim investitorom CVC preuzeo udjele u proizvođačima industrijskih plinova\nLindeu i Praxairu u Sjevernoj i Južnoj Americi.“\n„Mi sebe vidimo kao internacionalnu kompaniju sa njemačkim korijenima. Naša vizija je da za nekoliko godina zauzmemo petu poziciju među internacionalnim plinskim kompanijama“, kaže Stefan Messer.\nOva grupacija kompanija kojom rukovodi Stefan Messer iz treće generacije porodice, proslavila je 2018. godine jubilej 120. godina postojanja. Kompaniju je 1898. godine osnovao Adolf Messer. On je u svojoj radionici za proizvodnju acetilenskih razvijača u mjestu Frankfurt-Höchst zapošljavao četiri radnika i jednog službenika. Danas je Messer grupa kompanija sa oko 14.000 zaposlenika na cijelom svijetu. Marcel Messer, sin Stefana Messera, počeo je svoj profesionalni put u Messeru 01. maja 2018.. Tako je Marcel Messer – pored svog zeta Cédrica Casamayoua – postao drugi član porodice Messer koji se u četvrtoj generaciji pridružio kompaniji.\nTagovimesser STEFAN MESSER\nAnalize pokazuju kako je uvoz radnika s Balkana imao pozitivan utjecaj na ekonomiju Njemačke\nBH Telecom: 10 IZVRSNIH POKLONA uz fiksni telefon, internet ili Moja TV\nVIDEO+FOTO: Za Dan državnosti BiH će dobiti 11 kilometara autoputa na Zeničkoj zaobilaznici


INFORMIŠITE SE O NOVOJ POLITICI: Facebook napada privatnost - Portal 072info\n5. Februara 2015. Vrijeme objave: 12:20 sati\nFejsbuk je od prvog februara izmijenio politiku o privatnosti koja je prilično razbjesnila sve korisnike ove društvene mreže.\nNaime, nakon što ste se prvog februara ulogovali u vaš nalog na Fejsbuku, automatski ste prihvatili novu politiku o privatnosti, koja dozvoljava Fejsbuku da prati vašu aktivnost na internetu, čak iako se nakon toga izlogujete sa vašeg naloga, piše “24sata“.\nFejsbuk je objavio da je to uradio kako bi poboljšao čuveni “marketing plejsing”, što znači da može lakše da vam plasira reklame sadržaja koji vas interesuje.\nPrema navodima ove kompanije, vaše informacije neće biti deljene sa trećom strankom u bilo kojem trenutku, a u podešavanjima vašeg naloga možete da izmenite neke od ovih opcija. Pod opcijom “podešavanja” možete pronaći posebnu opciju za kontrolisanje reklamnog sadržaja, te sami odlučiti koja ovlašćenja dajete Fejsbuku.\nS obzirom da se mnogo buke diglo na osnovu ove opcije, Fejsbuk je ipak pristao da dozvoli korisniku da potpuno ugasi ovu opciju, ali uz uslov da sve informacije koje su do tog trenutka prikupljene, ostaju u njihovoj bazi.


Jerinić: Vojne objekte ustupiti opštini | Palelive.com\nPočetna Regija Foča Jerinić: Vojne objekte ustupiti opštini\nFOČA – Zamjenik ministra odbrane BiH Boris Jerinić razgovarao je danas u Foči sa rukovodstvom ove opštine o mogućnostima proglašenja perspektivnih vojnih objekata neperspektivnim, čime bi postali vlasništvo lokalne zajednice.\nJerinić je rekao da je na sastanku upoznat o planu opštine o korišćenju vojnih objekata u Filipovićima kod Foče u privredne svrhe.\n„U narednom periodu preuzeću na sebe obavezu da bi se ta lokacija proglasila neperspektivnom, da bi je vratili opštini, čime bi je lokalna zajednica preusmjerila u namjene prema svojim strateškim planovima“, dodao je Jerinić.\nOn je naveo da je na sastanku razgovarano i o mogućnostima učešća Oružanih snaga BiH u izgradnji makadamskog puta desnom obalom rijeke Tare.\n„Dogovorili smo se da sljedeće sedmice ljudi iz inženjerije dođu na teren i vide uslove, da bismo sagledali na koji način možemo pomoći“, rekao je Jerinić.\nNačelnik opštine Foča Radisav Mašić rekao je da opština već dvije godine traži da se perspektivna vojna imovina u Filipovićima proglasi neperspektivnom, ali da se u tome nije daleko odmaklo.\n„Ohrabrila nas je inicijativa zamjenika ministra Jerinića da tu odluku treba da plasiramo na Predsjedništvo BiH i zatražimo promjenu namjene tog objekta“, dodao je Mašić.\nOn je naveo da opština planira na dijelu te lokacije da pravi regionalnu fabriku za preradu i spaljivanje čvrstog otpada, a da ostatak tih objekata iskoristi u privredne svrhe.\nMašić je napomenuo da je opština uradila projekat za izgradnju makadamskog puta desnom obalom Tare, te da se nada da će Oružane snage BiH, svojim ljudstvom i tehnikom, već početkom naredne građevinske sezone pomoći probijanje trase, čime bi se otklonile prepreke za razvoj rafting djelatnosti.\nPrethodni članakPovećan broj rasvijetljenih krivičnih djela\nNaredni članakSenad Hadžifejzović – povampireni Benjamin Kalaj


REŠENJA ZA POREZ STIŽU DO 10. APRILA A U KOVERTI UVEĆANJE: U Beogradu najskuplje, u Novom Sadu za stan od 50 kvadrata ova cifra\nSTANIŠIĆ OTKRIO CIA GDE SE NALAZE MASOVNE GROBNICE: Advokat nekadašnjeg 125\t193\nPRIJAVA ZA 60 EVRA POČINJE 28. APRILA I TRAJE DO 15. MAJA: Ovako se prijavljujete 31\t82\nPALMA I LUKA DAČIĆ SE VESELE U HURGADI: Usred Egipta zasvirao orkestar 21\t61\ndo tog datuma stići će svima\nSnezana Djuric Pijevac\t 30.03.2021. 13:36h\nBEOGRAD - Na adrese vlasnika stanova, kuća, garaža i drugih nepokretnosti u Beogradu, Novom Sadu, Nišu i još nekih gradova, ovih dana počela su da stižu rešenja o utvrđenom iznosu poreza na imovinu za 2021. godinu, a očekuje se da do 10. aprila se uruče svim poreskim obveznicima u Srbiji.\nZa razliku od prethodnih godina, kada su rešenja o poreskim obavezama stizala u maju ili junu, lokalne samouprave, u čijoj je nadležnosti ovaj namet, sada su znatno ažurnije, što ukazuje da su pandemija i kriza izazvana zbog nje, značajno umanjila budžete gradova i opština, pa im je do ovih para izuzetno stalo.\nPrvi su rešenja dobili oni koji koriste uslugu eUprave a sada ih dobijaju i oni koji nemaju otvoren ovaj nalog i kojima se preko pošte dostavljaju nove obaveze. Pošto je tržište nekretnina na pandemiju korona virusom ostalo imuno na ovaj virus, odnosno interesovanje za njihovu kupovinu u Srbiji nije opalo, cene kvadrata su prošle godine porasle zbog čega je u većini lokalnih samoprava došlo do povećanja poreza na imovinu.\nDrugim rečima, novim rešenjima većini poreskih obveznika doći će uvećani nameti u poređenju sa prethodnom godinom. Zato je važno da se uporede iznosi koje su vlasnici nekretnina uplatili 17. februara, do kada je bio poslednji rok za izmirivanje obaveza iz prvog kvartala ove godine.\n- Do dospelosti poreske obaveze po rešenju, obveznik porez plaća akontaciono, u visini obaveze za poslednje tromesečje prethodne poreske godine - stoji u Zakonu o porezima na imovinu.\nU Beogradu najskuplje\nI u Novom Sadu zbog skoka cene nekretnina, na nivou grada, iznos uvećanja poreza će biti raznolik jer je tržišna cena stanova u prvoj zoni porasla za 3,5 odsto, u drugoj 3,80 a u trećoj 4,93 odsto. To znači da je za stan od 50 kvadrata, izgrađen pre 10 godina, u prvoj zoni, porez ove godine 10.038 dinara umesto prošlogodišnjih 9.806 dinara. Kod novoizgrađenih stanova, maksimalno povećanje poreza na imovinu je 373 dinara na godišnjem nivou, i to u prvoj zoni.\nPOHRLILI DA REZERVIŠU PUTOVANJA: Jedna smo od 5 zemalja čiji građani mogu u Grčku i to je velika stvar!\nNOVE PROGNOZE PROFESORA KOČOVIĆA ZA KURIR! Uskoro možemo da spadnemo na 1.300 novozaraženih dnevno, OVAJ DATUM JE KLJUČAN! (FOTO)\nDR ANA GLIGIĆ ZA KURIR O DUPLOM MUTANTU KORONE: Nova varijanta je dokaz da se virus i dalje aktivno bori za opstanak!\nporezporez na imovinuporez na nekretnineuvecanje\nSTANIŠIĆ OTKRIO CIA GDE SE NALAZE MASOVNE GROBNICE: Advokat nekadašnjeg šefa DB-a izneo ŠOKANTNE DETALJE na završnoj reči u Hagu 125\t193


Održan sastanak radne grupe za rešavanje statusa frilensera - Svrljiske novine\nEvo šta su dogovoril!\nOdržan sastanak radne grupe za rešavanje statusa frilensera\nVlada Republike Srbije saopštila je da je danas u Palati Srbije održan sastanak Radne grupe za pripremu predloga kojim se rešava status frilensera.\nNa početku sastanka učesnicima Radne grupe je preneta informacija da je sa udruženjima frilensera dogovoreno da postojeći model oporezivanja nastavi da se primenjuje do stupanja na snagu novih pravila.\nU skladu sa tim, postignut je dogovor o produženju prelaznog režima, koji daje dodatni prostor i vremenski period za pripremu predloga nove regulative, u čijoj će pripremi učestovati sve zainteresovane strane.\nNa sastanku je pokušano da se tačno definiše pojam „frilenser“ i kako ga najjednostavnije prepoznati u domaćem zakonodavstvu. Takođe, bilo je reči i o zakonskoj regulativi ove delatnosti u zemljama Evropske unije, kao i u zemljama regiona.\nRadnoj grupi priključeno je i treće udruženje frilensera, što znači da nju sada sačinjavaju tri udruženja frilensera, kao i predstavnici Vlade, Ministarstva finansija, Poreske uprave, Narodne banke Srbije i nevladinog sektora.\nSledeći sastanak Radne grupe za pripremu predloga kojim se rešava status frilensera zakazan je za petak, 26. novembar.\nfrilenser, Srbija, status frilensera, Vlada Srbije\nPrevPrethodnaDOBRE VESTI: Krenula rekonstrukcija krova crkve Svetog cara Konstantina i carice Jelene u Svrljigu\nSledećaJKSP ,,Svrljig” apeluje da se ne bacaju pepeo i žar u kante i kontejnereNext


SBB Serbia Business Run u Nišu - još tri dana do kraja ranih prijava!\nMilica Luković 13.08.2019 Najave trkaVesti8 views\nSBB Serbia Business Run 19. septembra prvi put ove godine dolazi u prestonicu jugoistočne Srbije. Niš, kao treći najveći grad u Srbiji, dobija svoju biznis trku.\nTrka u Nišu biće\ntradicionalno održana posle posla u četvrtak, 19. septembra u 17 časova.\nSerija poslovnih trka SBB Serbia Business Run, koja okuplja oko 600 kompanija sa preko 10 000 zaposlenih, ove godine dešava se u pet najvećih poslovnih centara u Srbiji. Posle trke u Subotici, Kragujevcu i Beogradu, Niš dobija svoj najveći tim bilding događaj.\nSBB Serbia Business Run je jedinstveni tim bilding događaj čiji je cilj širenje svesti o zdravlju i zdravim životnim stilovima kroz trčanje kao idealnim načinom rekreacije. Serbia Business Run je najzabavniji i najmasovniji poslovni događaj koja spaja zaposlene iz kompanija sa teritorije cele Srbije kroz trčanje.\nU trci učestvuju zaposleni iz kompanija, udruženja, javnih preduzeća, škola i fakulteta i drugih organizacija, sa najmanje 3 člana, bez ograničenja pola učesnika i maksimalnog broja učesnika. Svaku kompaniju predstavlja jedan kompanijski tim.\nUkoliko imate manji broj učesnika od 3, imate pravo učešća, ali ne ulazite u timsku već samo individualnu konkurenciju.\nBogat startni paket za svakog učesnika uključuje medalju, kvalitetnu majicu za trčanje, bon za večeru i piće, startni broj sa čipom za elektronsko merenje rezultata, kao i najbolju trkačku žurku i druženje posle trke.\nRane prijave po ceni od 2.500 RSD po učesniku traju do 15. avgusta, a nakon toga cena raste kako se bliži datum trke.\nDužina staze je 5 km i bilo da je prehodate ili na njoj ostvarite svoj novi lični rekord, na cilju vas čeka medalja.\nU 2019. zajedno sa Fondacijom Ane i Vlade Divac SBB Serbia Business Run pokrenuo je i kampanju prikupljanja sredstava za stipendiranje izvrsnih srednjoškolaca koji dolaze iz socijalno ugroženih porodica.\nKompanije koje se uključe u ovu humanitarnu ak-\nciju doniranjem dela ili cele godišnje stipendije, dobijaju posebnu nagradu Humanitarni Viktor.\nbiznis trkedruštveno odgovorno poslovanjeNišNiš business runserbia business run\nPrevious ArticlePAKOVANJE JE POLA PROIZVODA: Dizajn i vizuelni identitet trke je mnogo važniji danas nego pre par godina [DO#004]\nNext ArticleLipovačka vertikala – prva trka ovog formata kod Planinarskog saveza Srbije


Javna nabavka: Izrada tehničke dokumentacije sa izvođenjem radova za kontaktnu m\nIzrada tehničke dokumentacije sa izvođenjem radova za kontaktnu mrežu u Nemanjinoj od Kneza Miloša do Slavije, za kontaktnu mrežu od Depoa do Ž. Klemensoa duž ulice Gundulićev venaci i za napajanje ispravljačke stanice u Cvijićevoj ulici redni broj javne nabavke 61/19\nIzrada tehničke dokumentacije sa izvođenjem radova za kontaktnu mrežu u Nemanjinoj od Kneza Miloša do Slavije, za kontaktnu mrežu od Depoa do Ž. Klemensoa duž ulice Gundulićev venaci i za napajanje ispravljačke stanice u Cvijićevoj ulici (redni broj javne nabavke 61/19\nJN 61/19 Licence za Unified threat management utm servere za podršku mobilnih informacionih sistema MUP - a 18.06.19\nIzrada tehničke dokumentacije sa izvođenjem radova na izgradnji kanalizacione mreže u Kostolačkoj ulici. Redni broj nabavke 63/19 02.07.19\n- Formiranje građevinskih parcela za saobraćajne i javne površine sa infrastrukturom na području šire zone Knez Mihailove - I faza - partija I; - Formiranje građevinskih parcela za tunelsku vezu od Karađorđeve do ulice Francuske - partija II; - Formiranje građevinskih parcela za Saobraćajni potez od Autokomande preko ulica: Južni bulevar, Gospodara Vučića i Čingrijine do Batutove, l=3200m - partija III, redni br. nabavke 19/19 18.06.19\nNabavka materijala i građevinski radovi za glavni dovodnik u Čika Tasinoj ulici, od ulice Tome Živanovića do auto puta, i nabavka i izgradnja pumpne stanice 16.07.19\nUsluga izrade izvođačkog projekta enterijera kafe knjižare Javnog preduzeća Službeni glasnik u Ulici kneza Miloša broj 1\nOP 6/2019 - Izvođenje radova na delu objekta u ulici Kneza Miloša broj 20 Zajednička nabavka - Uprava za zajedničke poslove republičkih organa i Ministarstvo finansija 12.07.19\n- Formiranje građevinskih parcela za rekonstrukciju centralnih trgova grada Beograda i parkovskih površina - I faza Mika Alas - partija I; - Formiranje građevinskih parcela za saobraćajnicu Nova 1 i ostale saobraćajnice područja uz ulicu Vojvode Stepe - partija II; - Formiranje građevinskih parcela za potrebe rekonstrukcija centralnih trgova grada Beograda i parkovskih površina - II faza - partija III; - Formiranje građevinske parcele za uređenje saobraćajnice sa parkinzima u bloku između ulica Kneza Miloša i Višegradske - partija IV; - Formira 27.06.19\n- Formiranje građevinskih parcela za javne površine u okviru bivšeg kompleksa kasarne Jakub Kuburović u Zemunu - Partija 1; - Formiranje građevinskih parcela za proširenje tramvajske mreže na Novom Beogradu u zoni Depoa - Partija 2; - Formiranje građevinskih parcela za parkinge i nedostajuće saobraćajnice u naselju Dr Ivana Ribara - Partija 3; - Formiranje građevinske parcele za potrebe izgradnje vodovoda ? 400 Surčin - Dobanovci - Partija 4; - Formiranje građevinskih parcela za kolektore u Banatskoj i Ugrinovačkoj ulici, KO Zemun - Partija 5; 10.07.19\nPlan javnih nabavki za 2019 godinu - Narodna banka Srbije 31.12.19\nJN 103 - 2019 Regulacija reke Ibar u centru Kraljeva, zaštita ugrožene viske obale duž Karađorđeve ulice - deonica III od km 3+830 do km 4+535 - nastavak radova


Danas: Treba li penzioneri da izdržavaju penzionere? - Penzin\nPočetna Magazin Godine Penzija Danas: Treba li penzioneri da izdržavaju penzionere?\nPovodom dešavanja u prethodnom periodu, koja su još jednom izvrnule stvarnost u kojoj živimo, te je predsednik Srbije postao „veći MMF od MMF-a“, a svetska finansijska institucija koja po pravilu traži da se smanjuju rashodi, Srbiju podstiče da „vrati“ penzije na staro, komentar redakcije dnevnog lista Danas.\nKako to da jednom u istoriji stezači tuđih kaiševa traže da se novac troši, a da vlada neće? Kao da stara izjava predsednika Srbije Aleksandra Vučića „Ja sam veći MMF od MMF-a“ sada dobija puni smisao.\nAli, stvar je naravno drugačija. Nije problem u tome da država potroši pare i podigne penzije, već je problem kome bi te pare trebalo da odu, a kome ne bi. Kako je izjavio sam Vučić, oko 76 odsto penzionera koji primaju do 30.000 dinara ne bi dobilo ništa ili vrlo malo, dok bi „drastično“ povećanje dobili oni koji primaju penziju iznad 50.000 dinara.\nPo zakonu i pravdi, „neka kombinacija“ ne može da se napravi, jer penzioneri kojima je novac uzet zaslužuju da im se penzije sada, kada su svojoj državi pomogli, vrate. Ako je država stvarno „za zaštitu najsiromašnijih“ penzionera, ona tu zaštitu treba da sprovede sama, a ne preko leđa malo manje siromašnih penzionera.\nTags:Aleksandar VučićdanasMeđunarodni monetarni fond MMFsmanjenje penzijaSrbija


Raditi u korporaciji, a biti "svoj gazda" - Bizlife.rs\nRaditi u korporaciji, a biti „svoj gazda“\nDa li ste znali da ne morate da osnujete svoju kompaniju da biste postali preduzetnik? Možete biti preduzetnik i kada radite za veliku korporaciju, a potrebno vam je samo malo dodatnih veština.\n„Unutrašnje preduzetništvo“ (Intrapreneurship) je tema koja postaje sve popularnija dok se velike kompanije bore da nađu načine da održe svoje konkurentne prednosti u globalnoj ekonomiji, piše Forbes.\n„Intrapreneurship“ je sličan preduzetništvu, osim što se fokusira na način na koji ljudi mogu delovati unutar ustaljenih organizacija.\nPrema istraživanju koje je sproveo „Ernst & Young“, „unutrašnji preduzetnici“ moraju imati posebne karakteristike, jer velike kompanije često imaju uspostavljeno rigidno ponašanje koje može ugušiti preduzetnički duh.\nDovodjenje novog proizvoda ili usluge na tržište može biti mnogo teže uz korporacijsko okruženje koje primorava da se prati politika kompanije ili ima dugotrajne procedure odobravanja.\nDa bi se to prevazišlo, preduzetnik mora biti lider sa vizijom i dovoljno strpljiv da radi sve što je potrebno da bi prevazišao prepreke i dobio unutrašnju podršku. Zahteva samopouzdanje koje će podstaći promene i težnju novim načinima rada.\nOsobine i veštine, kako navodi Forbe, potrebne za uspešnog preduzetnika su:\npoznavanje unutrašnjeg i spoljašnjeg okruženja\nvizionarstvo i želja za menjanjem statusa „kvo“\ndiplomatske veštine i sposobnost za vođenje različitih timova\nsposobnost za izgradnju mreže profesionalne podrške\nistrajnost čak i u slučaju neizvesnosti\nUspešni „unutrašnji preduzetnici“ moraju biti sposobni da razumeju sve aspekte spoljašnjeg okruženja, ali moraju biti sposobni da upravljaju i velikim internim korporativnim okruženjem.\nDonošenje inovativnih ideja na tržište u sklopu velikih kompanija često zahteva znanje i veštine iz različitih oblasti. „Unutrašnji preduzetnici“ moraju biti veoma vešti u diplomatiji i sposobni da vode multidisciplinarni timski rad i multinacionalne projekte.\nBiti otvoren i iskren, mudro razmišljati o kreditima i izgraditi krug pouzdanih savetnika unutar kompanije može pomoći ulasku u „unutrašnje preuzetništvo“.\npreduzetništvo inovativnost ideja


Tanjug 9. avgusta 2018. 14:04\nBEOGRAD – Gradonačelnici Beograda i Banjaluke, Zoran Radojičić i Igor Radojičić, danas u srpskoj prestonici razgovarali o nastavku saradnje i razmenili iskustva dva grada u različitim oblastima.\n“Govorili smo o projektima koji se trenutno planiraju ili rade u Beogradu, o inicijativama i tome kako da unapredimo rad i našu saradnju”, rekao je Zoran Radojičić.\nPodsetio je da Beograd i Banjaluka već dugo sarađuju i gaje prijateljske odnose, te dodao da današnji sastanak vidi kao početak dalje, plodotvorne saradnje ova dva grada, koja su vrlo blisko povezana u svakom pogledu.\nU tom smislu, na sastanku je bilo reči i o predstojećim Kočićevim danima, kulturnoj manifestaciji koju će, kako je rekao, zajedno realizovati.\n“Dogovorali smo se i zajedničkim susretima, ali i o problemima koji su nam zajednički i načinima za njihovo rešavanje”, rekao je prvi čovek Beograda.\nGradonačelnik Banjaluke Igor Radojičić, konstatujući kroz osmeh da su “dva Radojičića na čelu dve srpske prestonice”, istakao je da su oba grada u fazama razvoja.\nNaveo je da se Banjaluka nalazi u uzletu, a da je ove godine izdvojeno 30 miliona konvertibilnih maraka za ulaganja u javnom sektoru, u putnu i komunalnu infrastrukturu, objekte kulture…\nIgor Radojičić je rekao da Banjaluka priprema strategiju razvoja grada i prvi akcioni plan zelenog grada, pa je dobrodošla razmena iskustva sa kolegom iz Beograda, jer se oba grada susreću sa sličnim problemima u oblasti životne sredine.\nDodao je da je Banjaluka kandidat za Evropsku prestonicu kulture 2024. godine, a da je u tom gradu kulturna razmena sa Beogradom i Srbijom bila važna.\nIgor Radojičić je podvukao da će Banjaluka pratiti nekoliko projekata koji su u toku u Beogradu, kao što je pratila i iskustva srpske prestonice u vezi sa uvođenjem elektronskih građevisnkih dozvola.\n“Banjaluka je uvela jedno šaltersko izdavanje građevinskih dozvola, ali ne još u elektronskoj formi. Očekujemo da krajem godine uđemo u pilot projekat koji će biti manje-više sličan ili gotovo identičan onome što je Beograd počeo da radi”, rekao je Radojičić.\nKazao je da je gradonačelnika Beograda pozvao da poseti Banjaluku, te da svaki dolazak ljudi iz Beograda ili najviših zvaničnika iz Srbije u Banjaluku, daje doprinos razvoju međusobne saradnje.


Mar 26, 2022 - LAJKOVAC NA DLANU\n„Najbolje za Srbiju: Ivica Dačić – premijer, Aleksandar Vučić – predsednik, zarad političke stabilnosti i kontinuiteta!“ – poruka je sa današnje predizborne Konvencije SPS-a u Lajkovcu, koju je uputio Đorđe Milićević, potpredsednik stranke i poslanički kandidat SPS. Pored Đorđa Milićevića, predizbornoj konvenciji u Lajkovcu prisustvovali su brojni gosti iz Kolubarskog okruga, a u sali su bili najodaniji članovi, koji su ideji ostali verni i u najtežim trenicima. Prvi čovek lajkovačkih socijalista Jagoš Lončar se u svom obraćanju prisutnima najpre zahvalio upravo njima, koji su i održali odbor SPS u Lajkovcu,…\nU periodu od 1. januara do 25. marta 2022. godine, na teritoriji Republike Srbije, evidentirano je 6.582 požara, od čega je 3.551 požar nastao na otvorenom prostoru. Načelnik Odeljenja za VSJ u Upravi za vatrogasno-spasilačke jedinice Sektora za vanredne situacije MUP-a Nedeljko Gagić, apelovao je na građane da ne pale travu i nisko rastinje, s obzirom da je, od sredine marta do danas, evidentiran povećan broj požara na otvorenom prostoru. „Požari na otvorenom prostoru se veoma brzo šire, zahvataju velike površine, i predstavljaju realnu opasnost za živote i zdravlje naših…\nPovodom obeležavanja 23 godine od početka NATO agresije i 23 godine od herojske pogibije na Kosovu lajkovačkih policajaca Dušana Trifunovića iz Lajkovca i Milana Pavlovića iz Bajevca, delegacije Policijske stanice u Lajkovcu i opštine Lajkovac, položile su danas vence na spomen obeležje na platou ispred Gradske biblioteke Lajkovac. Nakon čina polaganja venaca na spomen obeležja herojima, predsednik opštine Lajkovac Andrija Živković je rekao: „ Prošle su 23 duge godine, od kada su naši sugrađani Milan i Dušan poginuli braneći svoju domovinu. Izgubili su svoje živote braneći svoju zemlju i svoj…


"Nestle" dečije žitarice povučene sa srpskog tržišta\nFoto: nestle / RAS Srbija\nŠvajcarska kompanija "Nestle" je posle hrvatskog, dobrovoljno povukla i sa tržišta Srbije pahuljice za decu, zbog neusaglašene regulative o dozvoljenoj količini supstance tropan alkaloid u tim proizvodima.\nNestle pahuljice za decu povučene su dobrovoljno\nKako je se navodi na sajtu ove kompanije povučene su dve proizvodne serije "Nestle" dečjih pahuljica - 8 žitarica, od 600 grama proizvedenih za srpsko tržište u oktobru 2015. godine.\nIz kompanije navode da je razlog to što je Evropska komisija 19. februara ove godine objavila uredbu kojom se propisuje maksimalan nivo tropan alkaloida u prerađenoj hrani na bazi žitarica za odojčad i malu decu.\nTakođe, iz "Nestle Adriatik" Srbija dodaju da su dobrovoljno povukli ovu seriju proizvoda, iako su proizvedeni u oktobru 2015. godine, pet meseci pre objavljivanja nove uredbe EU, i iako su zakonski ispravni.\n- Konzumiranje Nestle dečjih pahuljica - 8 žitarica, 600 grama ne predstavlja rizik za zdravlje potrošača - navode u saopštenju na sajtu.\nOni dodaju, da će svim potrošačima navedeni proizvod zameniti sa istim proizvodom iz druge serije.\n- Tropan-alkaloid je prirodna suspstanca koja je prisutna u nekim biljkama i njena količina nije regulisana važećim pravilnicima Republike Srbije - objašnjavaju oni.


RTS :: Predsednica Hrvatske prvi strani gost u Sarajevu ove godine\nRegion Predsednica Hrvatske prvi strani gost u Sarajevu ove godine\nPredsednica Hrvatske prvi strani gost u Sarajevu ove godine\nsreda, 03. jan 2018, 09:21 -> 09:46\nKolinda Grabar Kitarović, hrvatska predsednica, prvi je državni zvaničnik koji će u ovoj godini posetiti Bosnu i Hercegovinu, 17. i 18. januara.\nOva poseta biće višestruko zanimljiva za Bosnu i Hercegovinu i za Hrvatsku, posebno nakon dešavanja koja su obeležila kraj 2017, odnosno nakon što je u Hagu potvrđena presuda šestorci Hrvata, bivših zvaničnika samoproglašene "Herceg-Bosne" za ratne zločine počinjene u delu BiH.\nTa presuda, analizira Radio Sarajevo, sa stanovišta posete hrvatske predsednice, posebno je važna jer je njome potvrđeno da je u udruženom zločinačkom poduhvatu na području BiH, zajedno sa čelnicima "Herceg-Bosne", učestvovao tadašnji vojni i politički vrh Hrvatske.\nSa druge strane, poznato je na koji način i koliko često je predsednica Grabar Kitarović komentarisala dešavanja u Bosni i Hercegovini, često je to uticalo na unutrašnje političke prilike zbog čega je njena poseta na početku 2018. godine, koja je u BiH i izborna godina, izuzetno značajna.\nTokom dva dana boravka u Sarajevu, Kitarovićeva bi trebalo da se sastane sa članovima Predsedništva BiH, ali tek nakon što je pri nedavnoj poseti Rusiji sa Vladimirom Putinom razgovarala o prilikama u BiH, zatim nakon što je početkom decembra 2017. godine u Savetu bezbednosti UN odbacila kolektivnu krivicu hrvatskog naroda za zločine u BiH, istakavši da Hrvatska nije kriva, nego da se ta država samo branila, te nakon brojnih komentara o Haškoj šestorci.\nU svetlu ove posete posebno je bila zanimljiva jedna od njenih poslednjih izjava u 2017. godini, kada je navela da je "neprihvatljivo nametanje kolektivne krivice Hrvatima u BiH", te da su Hrvati konstitutivan narod u BiH i da ih "niko neće svoditi na manjinu".\nOvom izjavom, otprilike, pretpostavljen je i put razgovora tokom posete BiH gde će Hrvatska predsednica verovatno sa liderima hrvatskog naroda razgovarati o što boljem pozicioniranju na trenutnoj politickoj sceni, neposredno pre izbora u BiH na svim nivoima.\nU analizi se navodi da će posebno biti zanimljiv njen razgovor sa predsedavajućim Predsedništva BiH i liderom Hrvata u BiH Draganom Čovićem, koji je presudu čelnicima "Herceg-Bosne" u svojim izjavama prvi protumačio kao presudu celom hrvatskom narodu, te će verovatno biti razgovora i o načinu odbacivanja odgovornosti Hrvatske za udruženi zločinački poduhvat u BiH.\nNakon presude Haškoj šestorci, podseća se, širom Hercegovine, ali i Hrvatske, pojavili su se brojni znaci veličanja osuđenih ratnih zločinaca, a sama Grabar Kitarovićeva za svog pomoćnika krajem 2017. godine imenovala je Vladu Galića, navodnog špijuna koji je štitio osobe osumnjičene za ratne zločine tokom "devedesetih godina na tlu Hrvatske i BiH.\nSve to, uz brojne komentare i prećutane kritike, recimo na rukovodstvo Hrvatske iz ratnih godina, sigurno će uticati na razgovore sa delom bosanskohercegovačkih zvaničnika.\nTeme razgovora Grabar Kitarovićeve sa svojim domaćinima biće i odlazak stanovništva iz Hrvatske i iz BiH, ali i problem Pelješačkog mosta koji je i dalje aktuelna i akutna tema u odnosima između dve zemlje.\n(četvrtak, 04. jan 2018, 02:21)\n4 Zagreb, identifikovano devet srpskih žrtava\n5 Božinović: Nisam video snimak nasilja hrvatskih policajaca


Vladika Irinej traži preispitivanje odluka Sinoda SPC o suspenzijama\nEpiskop bački Irinej zatražio je prvog dana Sabora Srpske pravoslavne crkve da se preispitaju odluke Sinoda (petočlane crkvene vlade) o suspenziji pojedinih vladika i za to dobio većinsku podršku vladika, rekao je danas za agenciju Beta izvor iz SPC.\nRedovno zasijedanje Sabora SPC počelo je juče.\nPrema izvoru, prvi dan Sabora obeležila je deklaracija (peticija) koju je podnio vladika Irinej, a koju je javno potpisao 21 od 37 aktivnih episkopa.\nSagovornik Bete je dodao da je deklaracijom zatraženo poništenje odluka Sinoda u vezi sa suspenzijama vladika Filareta (mileševski) i Georgija (kanadski) i da se tvrdi da su odluke o suspenziji nekanonske i nedorečene.\nIzvor je dodao da je i među članovima Sinoda bilo različitih stavova o inicijativi vladike bačkog. "Nečasno je da se odluke o vladikama donose na osnovu novinskih članaka, bez Velikog crkvenog suda. Ako je i tačno da vladika Filaret duguje uplate Patrijaršiji, što je navedeno kao glavni razlog, pa i banke daju rok da se uplati rata", naveo je Betin izvor.\nOčekuje se da će Sabor SPC raditi naredne dvije sedmice iako tačan rok nije izvjestan jer dužinu Sabora određuju teme i dužina obraćanja vladika.


Tag / Mlada fudbalska reprezentacija Belgije / Vesti online\nBelgijanci prigovaraju, Mitrović odgovara: Neka me kritikuju i dalje\nSjajni srpski napadač golovima odgovorio na prozivke belgijskih medija, a sada mu zameraju zbog načina na koji proslavlja pogotke, prenosi "Mocart sport".\nGolovi: Pogledajte "đavolski" dobar posao "orlića" u Belgiji\nMlada fudbalska reprezentacija Srbije obradovala nas je je ubedljivom pobedom u Levenu nad vršnjacima iz Belgije - 3:0. Malim "đavolima" čorbu je zapržio Aleksandar Mitrović, golgeter njihovog...\nKvalifikacije za EP: Mitrović srušio Belgijance!\nNapadač Srbije sa dva gola pogurao Srbiju na prvo mesto u Grupi 9, prenosi "Mocart sport".\nĆurčić: Verujemo u svoj kvalitet i dobar rezultat\nSelektor mlade reprezentacije Srbije Radovan Ćurčić rekao je danas da je Belgija ozbiljan protivnik, ali da se nada dobrom rezultatu u kvalifikacijama za Evropsko prvenstvo.\nĐuričić: Mirne glave protiv Belgije možemo do pobede\nMladi reprezentativac Srbije u fudbalu Filip Đuričić rekao je danas da utakmica protiv Belgije neće odlučivati o plasmanu na Evropsko prvenstvo i da njegova ekipa mora da bude mirna u tom...\nMitrović, Đuričić i Jojić u timu protiv Belgije\nUEFA kaznila FSS zbog ispada u Gornjem Milanovcu


Sa protesta upućena podrška slobodnim medijima | Ritam Grada - vesti Kragujevac\nSa protesta upućena podrška slobodnim medijima\n- Ritam Grada - Jan 26, 2020\nU Kragujevcu je održan četvrti ovogodišnji građanski protest “1 od 5 miliona” sa koga je upućena snažna podrška slobodnim i nezavisnim medijima i osuđen pokušaj države da nezakonitim merama spreči televiziju N1 da istinito i objektivno izveštava javnost o svim događajima.\nGrađani su podržali i Kragujevačke novine, jedini štampani medij u Kragujevcu koji se proteklog četvrtka zbog blokade računa nije pojavio na kioscima.\nPredsednik Demokratske stranke (DS) Zoran Lutovac je podsetio da je „mračnih devedesetih godina“ davao intervjue i pisao tekstove u slobodnim medijima.\n„Danas ovi ne žele da se čuje bilo kakva slobodna misao i kako se približavaju ovi lažni izbori, proizvodnja laži je sve veća. Proizvodnja neprijatelja je sve veća“, rekao je Lutovac. On je istakao da Vučićevu vlast najviše bole ujedinjena opozicija, građani koji su izašli iz kuća i pobunili se i slobodni mediji koji se još uvek usuđuju da objavljuju istinu. „Mi smo tu da sprečimo da se uguši slobodna misao, da se solidarišemo u odbrani televizije N1.\nVučiću smeta N1 zato što radi ono što bi trebalo da radi javni servis, zatpo što je neugodni svedok i primer kako bi trebalo da izgleda novinarstvo.\nZato što pušta istinu i slobodu, a to su opasni virusi koje ne možete da stavite u karantin, to su virusi koji će dovesti do oslobađanja svih građana“, rekao je Lutovac.\nOn je dodao da zbog toga stradaju i Kragujevačke novine „zato što hoće da ih uguše, jer u Srbiji se guši sve što je slobodno i sve što misli“. Potpredsednik Narodne stranke Borisav Novaković rekao je da režim Aleksandra Vučića poslednjih sedam dana pojačava represiju i pokušava da uspostavi potpuni medijski mrak u Srbiji. „Slobodni mediji su kiseonik demokratije i bez njih nema slobodnog društva. Jedan od poslednjih objektivnih medija N1 Aleksandar Vučić pokušava da uguši.\nA mi mu sa ovog mesta poručujemo da mu to nećemo dozvoliti i da dajemo snažnu podršku tom slobodnom i nezavisnom mediju“, rekao je Novaković.\nPrema njegovim rečima, Novi Sad i Kragujevac gradovi koje Aleksandar Vučić najviše potcenjuje, omalovažava i zanemaruje zbog ličnih kompleksa. „Sve to radi zbog toga što vuče komplekse još iz vremena kada je bio sekretar Srpske radikalne stranke (SRS) jer Kragujevac nikada nije bio radikalski, kao ni Novi Sad. Zbog toga ova dva grada Aleksandar Vučić sistematski zaobilazi u širokom luku, zbog toga u ova dva grada u poslednjih osam godina nije bilo nijedne ozbiljnije investicije“, rekao je Novaković i dodao da je to sramota zbog koje „Vučić mora pasti“. On je pozvao građane Šumadije i Vojvodine da ujedine svoju energiju i krenu u pobunu do pobede.\n„Aleksandar Vučić je oko sebe okupio sve što je necivilizovano i sve trule jabuke srpske političke scene su u jednoj korpi. Zato mi koji predstavljamo civilizovani deo Srbije ne smemo poput njega da produbljujemo razlike i izazivamo razdor u društvu i narodu, već treba da ujedinimo energiju i srušimo autokratu“, rekao je Novaković.


Odložena poseta crnogorskog premijera Kosovu\nPoseta crnogorskog premijera Duška Markovića Kosovu je zbog meteoroloških prilika odložena, potvrdila je portparolka Vlade Kosova, Donjeta Gaši.\nPoseta se odlaže za narednu sedmicu, saopšteno je iz Markovićevog kabineta.\nMarković je trebao da sleti u Prištinu oko osam časova ujutru, međutim njegov dolazak je odložen na dva sata, a u pola 11 je potvrđeno da je poseta zbog vremena odložena za sledeću sedmicu.\nAvni Arifi, šef kabineta kosovskog premijera izrazio je uverenje da će novi datum posete crnogorskog premijera biti zakazan veoma brzo.\nMarković je trebao da poseti Kosovo u vreme kada kosovske institucije pokušavaju da pronadju rešenje po pitanju demarkacije sa Crnom Gorom.


O slučaju “Savamala” šest dnevnih listova u Srbiji izveštavalo je prilično neujednačeno i sa očigledno opadajućim interesovanjem, iako počinioci rušenja objekata u Hercegovačkoj ulici nisu otkriveni, a odgovornost nije utvrđena.\nTo je ključni nalaz izveštaja organizacije “Civil rajt difenders” (Civil Rights Defenders). Kako se ističe, u periodu od 25. aprila 2016. do 25. aprila prošle godine analizirana su izveštavanja listova “Blic”, “Večernje novosti”, “Danas”, “Informer”, “Kurir” i “Politika”. Prema nalazu izveštaja, događaji koji su sastavni deo tog slučaja bili su tema ukupno 706 priloga u svih šest novina, a u još 527 tekstova slučaj je samo uzgred pomenut. Predstavljajući izveštaj profesorka Fakulteta političkih nauka Snježana Milivojević kazala je da su najtiražnije novine najmanje izveštavale o slučaju “Savamala”, a ako novine sa najvećim tiražom “minimalizuju slučaj onda on nije prisutan u javnosti”. Rezultati istraživanja pokazuju da je o “Savamali” najviše pisao “Danas”, dnevni list sa najmanjim tiražom. Čak polovina od ukupnog broja tekstova o ovoj temi, objavljena je u “Danasu”. S druge strane, “Informer”, koji ima 50 odsto ukupnog tiraža dnevnih novina, objavio je samo pet odsto tekstova. Prema istraživanju, “Kurir” i “Informer” zajedno su objavili onoliko tekstova koliko “Danas” samo u toku jednog meseca. Milivojević je dodala da su “Danas” i “Politika” objavile 70 odsto ukupnog broja tekstova o ovom slučaju, da su “polutabloidi ‘Blic’ i ‘Večernje novosti’” izveštavali mnogo manje (oko 20 odsto), a tabloidi “Kurir” i “Informer” najmanje (10 odsto). Navela je da je tema svakog trećeg priloga poziv na odgovornost, da se još trećina priloga bavi rušenjem u Hercegovačkoj i radom javne vlasti tim povodom, dok su aktivnosti inicijative “Ne da(vi)mo Beograd” i nezavisnih institucija tema približno četvrtine priloga. Ona je kazala da su ključni akteri u tekstovima Aleksandar Vučić i aktivisti inicijative “Ne da(vi)mo Beograd”. Rekla je da je dominantan pristup temi bio iz ugla urušavanja pravne države (83,4 odsto), a da su “Kurir”, “Večernje novosti” i “Politika” u približno 10 odsto priloga razmatrale temu iz ugla “rušenja vlasti”. Kako se navodi, “Informer” je o “Savamali” izveštavao, uglavnom, kao o napadu na premijera i rušenju vlasti (80 odsto), a samo povremeno iz ugla korupcije i kriminala (10 odsto), ili kao o rušenju pravne države (10 odsto).\nGlavni i odgovorni urednik agencije “Beta” Dragan Janjić kazao je da je slučaj “Savamala” paradigma rušenja pravne države i vladavine prava, dok je novinarka KRIK-a Bojana Jovanović napomenula da je istraživanje pokazalo da štampani mediji nisu prenosili ništa od istraživanja KRIK-a o ovom slučaju. Podsetila je na intervju sa Marijom Mali, bivšom ženom gradonačelnika Beograda, koja je govorila o njegovog ulozi u rušenju, kao i na snimke rušenja objekata u Hercegovačkoj, koje osim televizija N1 i B92 nije prenela nijedna druga televizija. Ambasador Švedske u Beogradu Jan Lundin kazao je da je apsolutni prioritet za Srbiju, koja hoće da postane članica EU, da unapredi stanje u oblasti vladavine prava.\nVrednost “Fejsbuka” raste nakon pada od 50 milijardi dolaraPoverenik utvrdio da je kamere u Beogradu postavio MUP


Kinezi pojačali snagu i podigli vrijednost elektrane Kamengrad – mojKontakt portal – Radio Televizija Kontakt\nKineski investitori koji su zainteresovani za gradnju termoelektrane Kamengrad u Sanskom Mostu odlučili su da značajno promijene njene tehničke karakteristike, čime bi i vrijednost projekta sa 1,2 milijarde KM skočila na 1,5 milijardi KM.\nPrvobitni plan investitora bio je da se izgrade dva bloka jačine od po 215 MW, ali su se u “China Energy Group” predomislili i odlučili da snaga blokova bude po 350 megavat-časova.\nKako nam je rečeno u Agenciji za unapređenje stranih investicija u BiH (Fipa), zbog toga je odgođeno potpisivanje sporazuma o izgradnji termoelektrane, koje je bilo planirano za 7. jul, na 7. samitu 16 premijera zemalja centralne i istočne Evrope sa premijerom Kine (16+1). Ipak, kako kažu, na ovom projektu se radi veoma intenzivno, a u toku je izrada studije predizvodljivosti s obzirom na to da prethodna zbog promjene plana više ne vrijedi.\n“Ekipe kineskog investitora gotovo neprekidno rade na terenu skupa sa domaćim partnerom i očekuju da će se uskoro moći pristupiti potpisivanju ugovora”, kazali su nam u ovoj agenciji.\nPoručuju kako investitor ovog projekta ima njihovu punu podršku, u cilju realizacije ovog veoma značajnog projekta.\nDodaju kako ne postoje bilo kakvi birokratski problemi koji usporavaju projekat te da redovno prate situaciju.\nPodsjećamo, na 6. samitu 16 premijera zemalja centralne i istočne Evrope sa premijerom NR Kine, koji je održan u novembru prošle godine, potpisan je Memorandum o saradnji na realizaciji projekta Rudnika i termoelektrane Kamengrad između kineske grupacije “China Energy Group” i domaće kompanije “Lager” iz Posušja, a koja ima koncesiju za eksploataciju uglja.\nU “Lageru” nisu bili previše rječiti te su nam kratko kazali kako se plan mijenja jer su Kinezi spremni investirati u termoelektranu većeg kapaciteta.\n“U toku je studija predizvodljivosti i ne možemo precizirati kada bi mogao biti potpisan ugovor o izgradnji. Da li će to biti za mjesec, dva, pet ili šest, bilo bi neozbiljno reći”, poručili su u ovom preduzeću.\nKoliku god snagu termoelektrana bude imala i bez obzira kada počinju radovi, to sigurno neće obradovati one koji se bave zaštitom životne sredine, a koji poručuju da će uticaj ovog postrojenja na nju biti nesaglediv. Kako kažu, mimo uticaja na zdravlje, koji su neminovni, radom termoelektrane dolazi i do zagađenja zemljišta ne samo dekompozicijom štetnih materija, već i odlaganjem šljake i pepela kao nusprodukta nakon sagorijevanja uglja, koji dalje vrši zagađenje podzemnih i površinskih voda.\nCentar za zaštitu životne sredine iz Banjaluke je u kontaktu sa lokalnim stanovništvom još od novembra prošle godine, kada je i najavljena gradnja.\n“U martu smo organizovali tribinu u Sanskom Mostu, kako bismo građane i građanke obavijestili o kakvoj suludoj i neekonomski isplativoj investiciji se radi. Prvi put jedna lokalna zajednica je jasno stala iza riječi da ne žele prihvatiti izgradnju TE Kamengrad. Vijećnici Opštinskog vijeća u Sanskom Mostu isto tako su donijeli odluku da u slučaju da dođe do novih planova za izgradnju TE Kamengrad mora se organizovati referendum, gdje će građani i građanke imati mogućnost da se izjasne o jednoj tako velikoj investiciji u njihovom okruženju”, kazala je Duška Kudra iz ovog centra.\nPopravlja se kružni tok na Zapadnom tranzitu\nGradski olimpijski bazen zatvoren zbog remonta do 19. avgusta


Istočno Sarajevo: Odobreno šest posebnih garantnih linija • Preduzetnički Portal RS\nVi ste ovdje: Početna / Vijesti / Istočno Sarajevo: Odobreno šest posebnih garantnih linija\nIstočno Sarajevo: Odobreno šest posebnih garantnih linija\nVlada Republike Srpske danas je u funkciji Skupštine akcionara Garantnog fonda Srpske odobrila šest posebnih garantnih linija za oblast poljoprivrede, turizma, trgovine i informacionih tehnologija, koje će Fond podržati sa ukupno 9,5 miliona KM.\nDirektor Garantnog fonda Republike Srpske Radivoje Krčmar rekao je da je riječ o šest posebnih garantnih linija za olakšavanje pristupa finansijskim sredstvima za ove oblasti.\nOn je izdvojio dvije linije namijenjene za poljoprivrednu proizvodnju vrijedne 4,5 odnosno, 3,5 miliona KM.\n– Suština je da će Garantni fond podržati ovih šest linija sa ukupno 9,5 miliona KM, čime će korisnicima sredstava biti omogućeno angažovanje najmanje dva puta toliko novca, odnosno 19 miliona kreditnih sredstava po pristupačnim uslovima – rekao je Krčmar.\nPrema njegovim riječima, angažovanjem ovih sredstava biće omogućeno otvaranje novih radnih mjesta, te zadržavanje stanovništva u ruralnom području.\nhttp://www.preduzetnickiportalsrpske.net/wp-content/uploads/2016/11/Garantni-fond-RS-590x260.jpg 260 590 Daliborka Gavrilovic Kujundzic http://www.preduzetnickiportalsrpske.net/wp-content/uploads/2016/06/LOGO-LAT.png Daliborka Gavrilovic Kujundzic2016-11-17 20:53:362016-11-17 20:53:57Istočno Sarajevo: Odobreno šest posebnih garantnih linija\nMrkonjić Grad: Podrška drvoprerađivačima Šamac: Obavještenje korisnicima podsticaja za sjetvu merkantilne pšenice...


Egipat i Bahrain pišu istoriju u Tokiju: Rukomet vredi i van evropskih granica! – Balkan-Handball.com\nHome / Evropa / Egipat i Bahrain pišu istoriju u Tokiju: Rukomet vredi i van evropskih granica!\nEgipat i Bahrain pišu istoriju u Tokiju: Rukomet vredi i van evropskih granica!\nTeza da je rukomet „evropski sport“ pobijena je na olimpijskom turniru u Tokiju, i to drugi put uzastopno. Dokaz da naš sport zaista raste i van granica najstarijeg kontinenta, jeste činjenica da ćemo drugi put u istoriji, i drugi put zaredom, gledati dve neevropske reprezentacije u četvrtfinalu ovog takmičenja.\nNa prethodnim Igrama, u Riju 2016, to se dogodilo prvi put, kada su domaćin Brazil i najbolja azijska selekcija u tom trenutku, Katar, prošli među osam najboljih. U prilog naslovu ovog teksta ide i fakat da su ovoga puta takav uspeh napravile dve različite reprezentacija, a da nijedna od njih nije domaćin takmičenja.\nVeliki potencijal ove generacije, Egipćani su nagovestili kroz uspehe u mlađim kategorijama, ali pre svega na januarskom Mondijalu, kada ih je nedostatak sreće odvojio od borbe za medalju u domovini. Njihov plasman u četvrtfinale OI je očekivan, ali je uspeh jedne azijske reprezentacije najprijatnije iznenađenje.\nBahrain je u prva dva kola ostao bez bodova propustivši idealne šanse da iz sedmerca izbore remi sa Švedskom i Portugalom, ali im se sve to vratilo u poslednjoj rundi kada je Japan iznenadio favorita i poslao selekciju Arona Kristjansona među osam najboljih, na noge Francuzima.\nNa osnovu svega što su „Faraoni“ do sada pokazali, imaju više nego realne šanse da odu i korak dalje. U zavisnosti od ishoda duela Danske i Nemačke, zauzeće drugo ili treće mesto u grupi, i igrati protiv Nemačke ili Španije u četvrtfinalu.\nBahrainEgipatOlimpijske IgreTokio 2020\n← Prethodni članak Španija preko Argentine do drugog mesta, Norveška nanela prvi poraz Francuzima\nNaredni članak → Silazak sa scene najbolje generacije „Gaučosa“: Sebastian Simonet i Gonzalo Karu se oprostili od reprezentacije\nLazarov: Treniramo dva puta dnevno, molim igrače da izdrže


Vučić: Jasno vam je da je ovo 10:0, osim ako ne dođu neki glasovi iz svemira - ko god bude izabran u Prištini spreman sam da pregovaram\nVučić: Jasno vam je da je ovo 10:0, osim ako ne dođu neki glasovi iz svemira – ko god bude izabran u Prištini spreman sam da pregovaram\nBeogradski glas (Beta) – Predsednik Srbije Aleksandar Vučić izjavio je da je Srpska lista na prevremenim parlamentarnim izborima na Kosovu odnela jednu od najubedljivijih pobeda u svojoj istoriji, te da je u svim mestima sa srpskim stanovništvom dobila više od 90 odsto glasova.\n“To je do sada sa prebrojanim glasovima 10 od 10, osim ako ne dođu neki glasovi iz svemira”, rekao je Vućić novinarima u Beogradu.\nVučić je naveo da su mu izborni rezultati neočekivani, s obzirom na kako je rekao, “najteže uslove” gde su mnogi pokušavali da sruše monopol Srpske liste.\n“U Severnoj Mitrovici Srpska lista je dobila 7.118 glasova, Srpska liberalna partija 34 glasa, Rada Trajković i Rašić 51 glas i Partija kosovskih Srba 55 glasova. Srpska lista je dobila 98,07 srpskih glasova”, rekao je Vučić.\nNaveo je i da je u svim mestima Srpska lista dobila više od 90 odsto glasova, te da je ona dobila značajno više glasova, a svi drugi značajno manje glasova.\n“U Obiliću gde je Srpska lista dobila 1.217 glasova, Rada Trajković i Rašić nisu dobili nijedan, u Štrpcu gde je Srpska lista dobila 5.122, oni su dobili 26. U Orahovcu Srpska lista dobila je 404 glasa, četiri glasa dobila je Rada Trajković”, rekao je Vučić.\nVučić je izjavio da će Srbija biti spremna da pregovara bez obzira na to koja partija pobedi na parlamentarnim izborima na Kosovu.\n“Ko god budu legitimni predstavnici, ma ko god da je, Srbija će biti spremna da razgovara. Naše je da razgovaramo. To će biti veoma teško, neće biti lako ni za nas ni za njih”, rekao je Vučić novinarima u Beogradu.\nOn je kazao trenutno vodi Demokratski savez Kosova, ali da očekuje da Samoopredeljenje dobije veliki broj glasova iz inostranstva.\nOznakeAleksandar Vučić izbori na Kosovu Kosovo Kosovo i Metohija Naslovna-centar Naslovna-traka\n“Vlada Srbije da objavi ugovor s Austrijom o readmisiji migranata”\nEto šta se dogodi kad se zlo ne uništi jednom zauvek: Omladina SPS na godišnjicu 5. oktobra vratila skupštinsku fotelju


Krasiće vašu baštu cele godine: Ove ruže su kraljice cveća a predivno i mirišu\nM. P. 5. aprila 2022. 13:04\nFoto: Malcolm Manners - CC BY 2.0\nRuže svojim izgledom i opojnim mirisom dominiraju svakim prostorom\nProleće je vreme kada ruže, kraljice bašte, traže pažnju. Posle jesenjeg orezivanja i hladnih zimskih dana proleće je vreme za odgrtanje, orezivanje i zaštitu od biljnih vaši. Ako želite bujne, zdrave i cvetne ruže, morate im pružiti prolećnu obaveznu negu\nSve ruže, a ima ih više stotina sorti, rastu u formi niskog ili visokog žbuna – od 20cm pa do više metara. Postoje ruže koje dobro podnose zimu, one koje dobro podnose sušu, koje podnose mali alkalitet u zemljištu.\nČajevke – su visine do 1 m, a najčešće između 60 i 80 cm (Marvej, Mondijal, Poker…).\nPenjačice – visine do 4m; cvetaju celu sezonu ( Don Žuan, Kazino, Parade, Kempešen…)\nNajdivnije ruže krasiće vaš balkon: 1 neobičan trik za krupne cvetove\nAko želite da vam ruže bujno cvetaju, ovaj korak nikad ne smete da…\nDeluje kao eliksir za podmlađivanje ruža. Postoji nekoliko osnovnih pravila za orezivanje:


Smanjen dug po osnovu zapisa za 23,5 miliona eura - CdM\nSmanjen dug po osnovu zapisa za 23,5 miliona eura\nDanas su na isplatu državi dospijeli državni zapisi prve aukcije zapisa, emitovane 15. januara ove godine čiji je rok bio 182 dana. Ova aukcija realizovana je u iznosu od 41,5 miliona eura, saopšteno je iz Ministarstva finansija.\nMinistarstvo finansija je, posredstvom Centralne banke Crne Gore, kao fiskalnog agenta Vlade je danas emitovala je četvrtu aukciju 182-dnevnih državnih zapisa u 2018.godini, raspisanu na iznos od 21,5 miliona eura.\n“Na ovaj način obavljena je otplata i smanjenje duga, po ovom osnovu, za 23,5 miliona eura, dok je 18 miliona eura refinansirano. Aukcija je veoma uspješno realizovana i na njoj je učestvovao veći broj domaćih komercijalnih banaka, kao i Fond za zaštitu depozita, a ukupna tražnja za kupovinu državnih zapisa od strane kupaca, iznosila je 33,95 milion eura, što je značajno više od iznosa koji je Ministarsvo finansija ponudilo”, navodi se u saopštenju ovog vladinog resora.\nProsječna ponderisana kamatna stopa za prihvaćene ponude iznosi 0,34 odsto, i niža je od prosječne ponderisane kamatne stope na prethodnoj aukciji koja je iznosila0,67 odsto, što pokazuje trend pada kamatnih stopa na državnim zapisima u odnosu na kamatne stope sa ostalih aukcija održanih tokom 2018. godine.\nTagovidržavni zapisi Ministarstvo finansija naplata


Poziv za pismeni doprinos Godišnjem izveštaju u Srbiji 2021. godine Poziv za pismeni doprinos Godišnjem izveštaju u Srbiji 2021. godine\nObaveštavamo vas da Delegacija Evropske unije u Republici Srbiji započinje pripreme za Godišnji izveštaj o Srbiji 2021. Kao što je to bila praksa u prošlosti, želeli bismo da pozovemo pismene priloge civilnog društva kako bismo stekli uvid u stavove o temama obuhvaćenim izveštajem.\nGodišnji izveštaj Srbija 2021. slediće sličnu strukturu kao Izveštaj za 2020. godinu. Prema svakom od relevantnih kriterijuma (politički, ekonomski i evropski standardi), proceniće se napredak koji je Srbija postigla od 15. juna 2020. godine. Napredak će se meriti u smislu donetih odluka, usvojenih zakona i stepena primene.\nDelegacija visoko ceni komentare organizacija civilnog društva kao ključne partnere u procesu evropskih integracija Srbije. U tom pogledu, veoma pozdravljamo vaše pisane priloge o političkim, ekonomskim kriterijumima i evropskim standardima za Izveštaj o Srbiji za 2021. godinu. Smatramo da su vaši doprinosi od najveće važnosti za tačnu analizu i dubinsku procenu.\nCeo godišnji izveštaj o Srbiji za 2020. godinu, kao i saopštenje o politici proširenja za 2020. godinu mogu se naći na sledećim veb stranicama:\nBili bismo vam zahvalni ako biste svoje pismene priloge poslali do srede, 14. aprila 2021. godine, na sledeću adresu:


JTI sedmu godinu za redom DOBITNIK TOP EMPLOYER SERTIFIKATA – Plodna Zemlja\nMilena Rajić, direktorka Odeljenja za zaposlene i korporativnu kulturu u JTI, izjavila je: „Ljudi čine srž svake kompanije i iz tog razloga, iz godine u godinu, sebi postavljamo vrlo ambiciozne ciljeve, nastojeći da svojim zaposlenima pružimo mogućnosti za rast i razvoj na svim nivoima. Izuzetno smo ponosni na činjenicu da je Top Employers institut i ove godine prepoznao naš trud i zalaganje. Mi ćemo se truditi da proces upravljanja ljudskim resursima podignemo bar za još jedan stepenik više do sledeće godine“.\n„Kompanija JTI je, uprkos izazovima koje je donela još jedna zahtevna godina, ponovo dokazala da je za nju prioritet ulaganje u zaposlene i njihovo zadovoljstvo na radnom mestu. Sa ponosom objavljujemo ovogodišnje dobitnike i čestitamo organizacijama koje su sertifikovane kao najbolji poslodavci kroz program Top Employers instituta“, zaključio je Dejvid Plink, generalni direktor Top Employers Instituta.\nO organizaciji Top Employers Institute\nTop Employers Institute je globalni autoritet kada je u pitanju prepoznavanje izvrsnosti u praksama u oblasti ljudskih resursa. U okviru Top Employers Institute programa sertifikacije, kompanije koje učestvuju prolaze kroz validaciju, sertifikovanje, i tek nakon toga su prepoznati kao najbolji poslodavci. Program Top Employers Institute sertifikuje organizacije na osnovu učešća i rezultata njihove ankete o najboljim praksama ljudskih resursa. Anketa pokriva 6 domena ljudskih resursa koji se sastoje od 20 tema uključujući strategiju upravljanja ljudima, radno okruženje, sticanje talenata, učenje, blagostanje, različitost i inkluziju i još mnogo toga.\nTagoviJapan Tobacco International (JTI) Priznanje Top Employers Institut


Mekejn najavio da će, ukoliko bude izabran, smanjiti nuklearni arsenal\nRepublikanski predsednički kandidat Džon Mekejn najavio je da će, ukoliko bude izabran, smanjiti američki nuklearni arsenal. Mekejn je u Denveru kazao da Sjedinjene Države moraju da budu lider u sprečavanju upotrebe nuklearnog oružja.\nPodsetivši na nuklearne pretnje koje dolaze iz Irana i Severne Koreje, senator iz Arizone odbacio je ideju o susretu američkog predsednika sa liderima tih zemalja, ali i istakao da bi trebalo preduzeti vojnu akciju samo u krajnjem slučaju.\nMekejn je sa predsednikom Džordžom Bušom prisustvovao skupu za prikupljanje novca za predsedničku kampanju, koji će biti održan u Feniksu, u senatorovoj rodnoj državi Arizoni. Republikanski kandidat podržao je Bušov stav o ratu u Iraku, ali se u pogledu drugih pitanja, uglavnom distancirao od trenutne administracije.


Plastične kese povučene iz prodaje u svim dm drogerijama u zemlji - www.025.rs\nwww.025.rs / SRBIJA / Plastične kese povučene iz prodaje u svim dm drogerijama u zemlji\nKompanija dm se među prvima u Srbiji odlučila da potpuno povuče plastične kese iz prodaje.\nOdluka o potpunom povlačenju plastičnih ambalažnih kesa u svim dm drogerijama u zemlji stupila je na snagu 14. oktobra, a kompanija će nastaviti da nudi ekološke alternative kao što su papirne kese, trajne torbe i dm pamučne trajne torbe. Ekološki osvešćeni kupci podržali su ovu odluku kompanije, a dm je pripremio velike popuste na proizvode u okviru aktuelne kampanje „OSVESTI SE!“\nKompanija dm se među prvima u Srbiji odlučila da potpuno povuče plastične kese iz prodaje sa ciljem da utiče na očuvanje životne sredine u zajednici u kojoj posluje. Kako ističu iz kompanije, ova odluka deo je opšteg strateškog pravca dm-a koji nastoji da u svim segmentima poslovanja deluje društveno odgovorno, stoga i teži da motiviše kupce da pri kupovini upotrebljavaju sopstvene torbe za višekratnu upotrebu u cilju promocije održivog načina života.\nFoto: Promo/DM Drogerie\nJoš u junu 2012. godine dm je kupcima ponudio ekološki prihvatljivo rešenje, dm pamučnu trajnu torbu. Kupovinom ovih torbi kupci dobijaju doživotnu garanciju koja podrazumeva da, ukoliko se postojeća torba ošteti ili pocepa, mogu je besplatno zameniti novom u svakoj dm drogeriji. Pored toga, kompanija dm je 1. novembra 2018. uvela naplatu malih recikliranih kesa, a novac od njihove prodaje je usmerila na veliki ekološki projekat.\nUkidanje plastičnih kesa nastavak je višegodišnjeg prilagođavanja kompanije principima održivog razvoja i nastojanja dm-a da na svakom koraku edukuje kupce i širu javnost o značaju odgovorne kupovine. Tim povodom, dm se opredelio za trajnu poslovnu orijentaciju LOHAS (Lifestyles of Health and Sustainability) koja ima za cilj da mladoj urbanoj populaciji približi savesno konzumiranje proizvoda i održivost u pogledu ishrane, lepote i održavanja domaćinstva. Kompanija je tako formirala čitavu paletu proizvoda koji predstavljaju odgovarajuće ekološke alternative proizvodima koje svakodnevno upotrebljavamo – od potpuno organskog asortimana hrane i prirodne kozmetike koja zadovoljava sve ekološke standarde i od 2014. godine ova kozmetika ne sadrži mikroplastiku.\nOvi proizvodi deo su aktuelne kampanje „OSVESTI SE!“ u okviru koje do 31. oktobra 2019. godine u svim dm drogerijama u zemlji kupce očekuju popusti do 30 posto na svu alverde sertifikovanu prirodnu šminku i kozmetiku, kao i 20 posto popusta na određene proizvode iz dmBio asortimana.\nS obzirom na to da živimo u vremenu kada se proizvodi tretiraju različitim veštačkim materijama i tehnologijama, koje ne samo da uništavaju njihov kvalitet, već utiču i na odumiranje prirode i živog sveta, kompanija dm uvidela je neophodnost promena potrošačkih navika kupaca, kao i promena u samoj proizvodnji. Polazeći od toga, dm nastoji da služi kao primer pojedincima, ali i ostalim kompanijama, sa ciljem zajedničkog delovanja i širenja svesti o pitanju sopstvenog doma, ali i okoline, koju delimo i koju treba da očuvamo za buduće generacije.\nTags: dm prodavnice, plastične kese povučene iz prodaje


SA NJIMA NEMA SREĆE, ASTROLOZI UPOZORAVAJU: Pripadnice ovih horoskopskih znakova su NAJGORE supruge – Haber.ba\nSA NJIMA NEMA SREĆE, ASTROLOZI UPOZORAVAJU: Pripadnice ovih horoskopskih znakova su NAJGORE supruge\nKao što, prema Zodijaku, nisu svi muškarci materijal za brak, tako nisu ni žene. Iako to zavisi od ličnog osjećaja i želje, astrolozi tvrde da se ove dame najteže prilagođavaju životu u dvoje.\nDjevojka - Lepaisrecna.rs\nPored toga što su veoma iskrene, žene rođene u znaku Škorpije su veoma samostalne, jake i imaju visoke standarde. Baš iz ovih razloga mnogi astrolozi kažu da su najzahtjevnije supruge, sa kojima rijetko ko može da se nosi. Sa njima se ne vrijedi upuštati u svađu, jer ćete sigurno izgubiti, prenosi “Novi“.\nJednu stvar sigurno ne želite, ukoliko planirate svoju budućnost – da vas neko požuruje. Ženski pripadnici ovog znaka posjeduju upravo tu crtu, sklone su da požuruju stvari, bez da o njima prethodno promisle. Njihova brzopletost, često je uzrok mnogo loših odluka, a to je još jedna stvar koju ne želite, kada birate bračnog partnera.\nŽene koje su rođene u ovom znaku su veoma nezavisne i posvećene karijeri. Ukoliko ih povrijedite, okrenut će se i otići bez obzira na to šta vi uradili. One jednostavno znaju koliko vrijede, i da su sposobne da žive same, pa tako ne trpe ničije ispade. Ako sa njima želite da ostvarite dugoročnu vezu, morat ćete mnogo da se potrudite i da budete pažljivi.\nTeme:horoskop, najgore, supruge, znakovi\nProcenat opasnih tvari, među kojim i kancerogenog piralena, značajno je povećan u mulju koji...


96 inđijskih "Vukovaca" dobilo laptop računare\n96 inđijskih “Vukovaca” dobilo laptop računare – Personal magazin\nPredsednik opštine Inđija, Goran Ješić i ministar prosvete i nauke, Žarko Obradović uručili su prošle nedelje laptop računare najboljim inđijskim učenicima, nosiocima diplome „Vuk Karadžić“. Opština je pre šest godina…\nPredsednik opštine Inđija, Goran Ješić i ministar prosvete i nauke, Žarko Obradović uručili su prošle nedelje laptop računare najboljim inđijskim učenicima, nosiocima diplome „Vuk Karadžić“.\nOpština je pre šest godina pokrenula akciju „Znanje se isplati“ kroz koju je najboljim učenicima inđijskih osnovnih i srednjih škola dodelila gotovo 600 računara, a u četvrtak je svoj laptop računar preuzelo 96 “Vukovaca”.\nPredsednik opštine Inđija, Goran Ješić istakao je prilikom obraćanja Vukovcima da su upravo oni budućnost opštine Inđija i da oni treba da budu uzor svojim vršnjacima i generacijama učenika koje dolaze.\n„I ove godine delimo najboljim učenicima računare umesto knjiga. Godinama unazad želimo da pokažemo da najbolji u ovom gradu zaslužuju vrednije nagrade i te nagrade treba da im služe da unaprede dalje obrazovanje. Rešili smo da dajemo najveće stipendije studentima, rešili smo da dajemo računare najboljim đacima, rešili smo da otvorimo univerzitet, rešili smo da pokažemo mladima u Inđiji da njihovi idoli treba da budete vi- najbolji učenici, najbolji sportisti, najbolji glumci, najbolji folkloraši i svi oni koji se bave društveno-odgovornim radom u ovoj opštini, a ne oni koji nose skupe parike, dolaze kolima u školu i imaju skupe mobilne telefone jer sve to dođe i prođe, a jedino što ostaje je znanje. Nadam se da će vam ovi računari koristiti u daljem obrazovanju, siguran sam da će većina od vas kada upiše studije dobiti i stipendiju opštine Inđija, a siguran sam da će i neki od vas pohađati i inđijski univerzitet. Mi ćemo trajno da ulažemo u obrazovanje sa najvećim ciljem u ovom trenutku, političkim ciljem, koji treba da bude cilj Republike Srbije, a to je da broj visoko i više obrazovanih u ukupnoj populaciji podignemo na 15 posto koliko smo imali 1991. godine, a 2002. godine imali smo 7 posto. Ljudi koji se bave ekonomijom kažu da nema ozbiljnog ekonomskog rasta i razvoja bez 20 posto visokoobrazovanih u ukupnoj populaciji. Predstojeći popis pokazaće nam koliko smo uspeli, sa merama koje sprovodimo proteklih godina, da povećamo taj procenat, nadam se da smo blizu 10 odsto visoko i više obrazovanih. Inđija danas koristi najviše interneta u celoj Srbiji, dva puta više nego u Beogradu, Inđija danas ima jednu od namodernijih komunikacionih mreža, uz pomoć različitih institucija uspeli smo da stvorimo taj sistem. Čestitam vam na vašem uspehu, znam da ćete biti dobri srednjoškolci, odlični studenti, da ćete biti uzorni građani ove zajednice i da ćete svojim znanjem doprineti da ovo društvo bude moderno i evropsko društvo“ – rekao je predsednik opštine Inđija, Goran Ješić.\nMinistar prosvete i nauke poželeo je inđijskim Vukovcima da odličan uspeh u daljem školovanju i da rade na svom obrazovanju, a opštinu Inđija je pohvalio za sve ono što čini na polju obrazovanja.\n„Za ministra prosvete i nauke nema većeg zadovoljstva od prisustvovanja na ovakvim događajima. Inđija najboljim đacima daje laptop računar koji će im pomoći u daljem obrazovanju. Kada sam čuo šta sve Inđija radi na polju obrazovanja i kada tome dodam naš učinak: da smo podelili besplatne udžbenike, da smo zahvaljujući Telekomu uveli internet u škole i da smo zahvaljujući Ministarstvu za telekomunikacije opremili informatičke kabinete u školama, dobijamo sliku koliko se radi na cilju povećanju broja visokoobrazovanih ljudi jer nam samo to može obezbediti ekonomski razvoj. Koristite ove laptop računare na najbolji način, da unapredite svoje obrazovanje, koje će vas u budućnosti razdvajati od drugih, ostale stvari su prolazne, kratko traju i brzo se manjaju. Ono što Inđija radi na polju obrazovanja je vredno poštovanja jer je to zaista retkost u Srbiji“ –istakao je ministar Žarko Obradović.\nOpština Inđija ima trajno opredeljenje da ulaže u decu i mlade ljude, sa željom da stimuliše mlade, talentovane i uspešne ljude, kao i da rastereti kućne budžete roditelja. Opština obezbeđuje besplatne užine za sve učenike, đacima koji putuju do svojih škola besplatan autobuski prevoz, najnižu cenu vrtića u Srbiji kao i besplatan vrtić za svako treće i naredno dete, novčanu pomoć za svu prvorođenčad, besplatan odlazak na more za svu decu iz materijalno ugroženih porodica kao i za decu sa posebnim potrebama.\nPrva generacija studenata krenuće ove godine na strukovne studije Fakulteta Tehničkih Nauka u Inđiji. Otvaranje odeljenja je odraz potrebe za školovanjem visokoobrazovanih kadrova za kojima potrebu imaju investitori i kompanije koje posluju u Inđiji, kao i one koje trenutno realizuju svoje investicije.\n96 inđijskih “Vukovaca” dobilo laptop računare was last modified: October 2nd, 2011 by Redakcija\nInđijaVuk KaradžićvukovciZnanje se isplati


Slovenski premijer Marjan Šarec je sadašnju situaciju u Evropi dramatično usporedio s onom pred izbijanje II. svjetskog rata kada su evropski političari popuštali Hitleru te ocijenio da Evropska unija mora ubuduće brže i odlučnije donositi odluke kako bi odgovorila na velike izazove današnjice, u razgovoru za američku novinsku agenciju Associated Press.\n“Populisti u Evropi napreduju jer umjerene stranke i političke snage nisu bile uspješne i dovoljno proaktivne u iznošenju svojih agendi. Ako samo sjediš i čekaš što će se dogoditi, onda su naravno takvi populisti vrlo glasni i dobivaju mnogo (političkog) prostora”, kazao je Šarec u razgovoru za AP, objavili su slovenski mediji.\n“Bivši glumac i komičar”\nAdolf HitlerEvropska unijaMarjan ŠarecSlovenija\nPrevious article Grupa muslimana u Splitu klanjala na parkingu, građani ih u čudu gledali\nNext article I istražitelji ostali zatečeni rezultatima obdukcije Slaviše Krunića\nGrupa muslimana u Splitu klanjala na parkingu, građani ih u čudu gledali\nI istražitelji ostali zatečeni rezultatima obdukcije Slaviše Krunića


Vojislav Koštunica traži nacionalno jedinstvo u odbrani Kosova\nPremijer Vojislav Koštunica rekao je na proslavi Dana državnosti da Srbija neće pristati da uđe u EU "nedostojnom trgovinom" i poručio da bi sve državne institucije i građani Srbije trebalo da budu jedinstveni u odbrani Kosova.\n"U našoj istoriji, ovo je prvi put da otimači od nas traže da se složimo, da odobrimo i prihvatimo, da ropski pozdravimo otimanje Kosova. Da potpišemo da nije naše - ono što vekovima jeste naše", rekao je Koštunica. "Od Srbije se danas traži da sedne za sto evropske porodice kao jedina država koja je tu stolicu dobila nedostojnom trgovinom, samoodricanjem od sećanja i identiteta - i Srbija na to nikada ne može da pristane".\nKoštunica je dodao da "u Evropsku uniju Srbija treba da uđe cela, onako kako su u taj savez ušle i sve druge članice", ističući da "sve dok na Kosovu postoje srpske svetinje, dok na Kosovu ima onih koji u njima pale sveće, krste se, rađaju i umiru, ne sme biti Srbina koji će priznati nasilno i nezakonito komadanje Srbije".\nDanas je ponovo izabrani predsednik Srbije Boris Tadić položio zakletvu utvrđenu novim ustavom kojom se izmešu ostalog zarekao da će "sve svoje snage posvetiti očuvanju suverenosti i celine teritorije Republike Srbije, uključujući i Kosovo i Metohiju kao njen sastavni deo".\nTači nije saopštio termin\nPremijer Kosova Hašim Tači na konferenciji za novinare nije precizno saopštio kada bi Kosovo moglo da proglasi nezavisnost, mada su zapadne novinske agencije najavile da će skupština Kosova deklaraciju usvojiti u nedelju popodne.\nPrtištinski dnevnik Zeri objavio je da će deklaracija o nezavisnosti Kosova sadržati tri osnovna elementa - proglašavanje nezavisnosti, obavezu ostvarivanja plana Martija Ahtisarija i poziv misiji Evropske unije da dođe, a NATO da ostane na Kosovu.


Gasna interkonekcija Srbija–Bugarska operativna u maju 2022. godine - CorD Magazine Gasna interkonekcija Srbija–Bugarska operativna u maju 2022. godine - CorD Magazine\n“Razmenili smo danas informacije o trenutno najvažnijem projektu naše dve države, koji će nam omogućiti da još više budemo tranzitne države, da diverzifikujemo i snabdevače i puteve i obezbedimo povoljnije cene gasa”, prenela je Mihajlović.\n“Bugarska je završila tendersku proceduru, a Srbija će sledeće nedelje raspisati javni poziv. Očekujem da na leto potpišemo ugovor, a da u maju 2022. godine imamo operativan gasovod”, rekla je potpredsednica Vlade.\nVasiljev: Bugarska neće prekidati tranzit gasa\nPotpredsednik bugarske vlade Asen Vasiljev izjavio je da ta zemlja neće prekidati tranzit ruskog gasa u druge zemlje. On je dodao da se Bugarska od...\nEIF daje 4,65 miliona evra za preduzetništvo u romskim zajednicama\nSrbija 13 april 2022\nEvropski investicioni fond (EIF) odobrio je 4,65 miliona evra kao podršku preduzetništvu i otvaranju radnih mesta u romskim zajednicama u Srbiji, Severnoj Makedoniji, Rumuniji...


Pucnjava tokom proslave Božića u Brazilu, petoro ubijeno - 25.12.2021, Sputnik Srbija\nPucnjava tokom proslave Božića u Brazilu, petoro ubijeno\nPet osoba je ubijeno, a šest ranjeno u pucnjavi tokom proslave Božića organizovane na fudbalskom terenu u gradu Fotraleza, na severoistoku Brazila. 25.12.2021, Sputnik Srbija\nKako je saopštio Sekretarijat za javnu bezbednost savezne države Seara, tri osobe su uhapšene.Lokalni mediji preneli su da je moguće da je do pucnjave došlo zbog svađe kriminalnih grupa.Prema navodima vlasti, identifikovane su dve žrtve — jedna od 21 godinu i druga od 26 godina, a obe su od ranije poznate policiji, preneo je Tanjug.\nsvet, brazil, hronika, društvo\nPet osoba je ubijeno, a šest ranjeno u pucnjavi tokom proslave Božića organizovane na fudbalskom terenu u gradu Fotraleza, na severoistoku Brazila.\nKako je saopštio Sekretarijat za javnu bezbednost savezne države Seara, tri osobe su uhapšene.\nLokalni mediji preneli su da je moguće da je do pucnjave došlo zbog svađe kriminalnih grupa.\nPrema navodima vlasti, identifikovane su dve žrtve — jedna od 21 godinu i druga od 26 godina, a obe su od ranije poznate policiji, preneo je Tanjug.


Inicijativa Sindikata za izmenu visine naknade zarade zbog bolovanja razmatrana na Socijalno-ekonomskom savetu\nNa sednici Socijalno-ekonomskog saveta Republike Srbije održanoj 28.03.2018.godine, razmatrana je podneta inicijativa Sindikata za izmenu visine naknade zarade zbog bolovanja.a sednici Socijalno-ekonomskog saveta Republike Srbije održanoj 28.03.2018.godine, razmatrana je podneta inicijativa Sindikata za izmenu visine naknade zarade zbog bolovanja.\nSindikat je još jednom izneo stavove i konkretne predloge za izmene pozitivnih propisa kako bi se ispravila nepravda prema zaposlenima i omogućilo da naknada zarade bude u visini 100% prosečne zarade u prethodnih 12 meseci pre meseca u kojem je nastupila privremena sprečenost za rad, u slučaju proglašenja epidemije ili pojave zarazne bolesti, usled kojih okolnosti zaposleni u ustanovama zdravstva budu privremeno sprečeni za rad.\nNakon održane sveobuhvatne rasprave, dogovoreno je da se navedena inicijativa Sindikata uputi Radnoj grupi Ministarstva zdravlja za izradu Zakona o zdravstvenom osiguranju.\nSindikat neće odustati od podnete inicijative, jer smatramo apsolutno neprihvatljivim da zaposleni zbog rizika posla koji obavljaju, za svoj rad usled kontakta sa pacijentima koji su oboleli od zaraznih bolesti budu ”nagrađeni” sa drastično umanjenom platom usled privremene sprečenosti za rad.\nOčekujemo da Radna grupa za izradu Zakona o zdravstvenom osiguranju razmotri konkretne predloge Sindikata i uvrsti u Predlog navedenog zakona inicijativu Sindikata.\nPoštujte naše požrtvovanje i rad, ispravite nepravdu!\nO daljim aktivnostima Sindikata povodom podnete inicijative, blagovremeno ćemo vas obavestiti.


Od drumskog saobraćaja 20 odsto zagađenja - Istinomer\nOd drumskog saobraćaja 20 odsto zagađenja\nPredsednik Srbije o zagađenju vazduha putem drumskog saobraćaja. (TV Prva, 17.1.2020. godine)\n“Naravno, vi danas imate i globalno zagrevanje. I ono što nam je danas problem, to je neuporedivo veći nivo drumskog saobraćaja. Prema analizama Međunarodnog instituta, mislim da se tako zove, za čisti transport, oko 20 odsto ukupnog zagađenja dolazi od drumskog saobraćaja. Dakle porast standarda, povećanje standarda. Danas u Beogradu imate 650.000 automobila. To vam je za gotovo dvostruko više nego pre 10 godina. Toliko smo, posebno u poslednjih četiri-pet godina, uvećali standard stanovništva.”\nKako smo od priče o uzrocima aerozagađenja došli do one o povećanom životnom standardu, najbolje opisuje skorašnja izjava predsednika Srbije Aleksandra Vučića, o tome da nam je “vazduh za onoliko lošiji koliko nam je standard viši, pa se danas vozimo svi kao pojedinci u automobilu”.\nSamo dva dana kasnije, u gostovanju u jutarnjem programu na TV Prva, predsednik je izneo tvrdnju o dvostrukom povećanju broja putničkih vozila u protekloj deceniji. Ovu njegovu izjavu, Istinomer je nedavno ocenio kao “neistinu”.\nU Beogradu dvostruko više automobila nego pre 10 godina\nTamara Tančić 27. 1. 2020.\nU nastavku svog izlaganja, istakao je da je povećan broj automobila jedan od “glavnih krivaca” za loše stanje vazduha, te se pozvao i na podatke jednog Međunarodnog instituta.\n“Prema analizama Međunarodnog instituta, mislim da se tako zove, za čisti transport, oko 20 posto ukupnog zagađenja dolazi od drumskog saobraćaja”, naveo je, i potom zaključio da je to “posledica porasta standarda”, misleći na povećan broj automobila u Srbiji.\nO kojem to institutu i istraživanju priča predsednik?\nInstitut koji se bavi istraživanjem uticaja saobraćaja na životnu sredinu, o čemu je Vučić govorio, jeste Međunarodni savet za čist transport (The International Council on Clean Transportation, u daljem tekstu Savet), te smo zaključili da misli na njega.\nBudući da Vučić nije precizirao na koje istraživanje je tačno mislio, pregledali smo neke od skorašnjih izveštaja Saveta u pokušaju da nađemo tačan podatak o uticaju drumskog saobraćaja na zagađenje vazduha.\nNaime, u Preporukama Saveta za smanjenje emisije štetnih gasova u saobraćaju, navodi se da je drumski saobraćaj jedan od najvećih emitera ugljen-dioksida (CO2).\nU ukupnoj emisiji CO2, saobraćaj učestvuje sa 23 odsto.\nFoto: Printscreen/Međunarodni savet za čist transport\nMeđutim, ugljen-dioksid nije jedini štetni gas koji doprinosi zagađenju.\nKljučne PM10 čestice\nU izveštaju Saveta iz februara 2019. godine, ističe se da upravo informacije o tome koje su čestice najprisutnije u vazduhu u gradovima u periodu najvećeg aerozagađenja, ukazuju na to koji sektor je najodgovorniji za njihovu emisiju.\nPrisustvo sumpornih i azotnih oksida, kao i suspendovanih čestica PM10 i PM2.5, jedni su od ključnih indikatora zagađenja vazduha, navodi se u poslednjem izveštaju o kvalitetu vazduha Agencije za zaštitu životne sredine Republike Srbije, iz 2018. godine.\nMiljana Miletić 19. 1. 2020.\nAgencija je ocenila da kvalitet vazduha u Srbiji dominantno određuju koncentracije suspendovanih čestica PM10.\nUdeo drumskog saobraćaja u emitovanju ovih čestica tokom 2018. godine iznosio je svega šest odsto, dok je više od 50 odsto emisija dolazilo iz toplana snage manje od 50 MW i individualnih ložišta (57% za PM10 i 75% za PM2,5).\nFoto: Printscreen/Agencija za zaštitu životne sredine\nNa ove podatke, nedavno je podsetila i Koalicija 27.\nNaime, Ministarstvo za zaštitu životne sredine, u svom saopštenju povodom “Svetskog dana čistog vazduha”, trećeg novembra 2019, ocenilo je da su za prekomerno zagađenje vazduha u Srbiji glavni krivci saobraćaj i automobili sa zastarelim motorima.\nKoalicija 27 je ubrzo reagovala na ovakav stav Ministarstva i istakla da se saobraćaj ne može smatrati osnovnim uzrokom zagađenja suspendovanim česticama PM10 i PM2,5, pozivajući se upravo na podatke Agencije za zaštitu životne sredine.\nTamara Tančić 19. 1. 2020.\nSvetska zdravstvena organizacija (WHO) ocenila je da doprinos drumskog saobraćaja u emitovanju PM čestica u nekim evropskim gradovima dostiže i do 30 odsto. Međutim, doprinos saobraćaja aerozagađenju može veoma široko da varira – od 12 do 70 odsto, u zavisnosti od životnog standarda i drugih okolnosti u određenim zemljama.\nTeretnjake niko ne pominje\nKada govorimo o drumskom saobraćaju, važno je istaći da njega ne čine samo automobili.\nSavet je u svom istraživanju istakao da, kada je reč o redukovanju emisije štetnih gasova, poseban akcenat treba staviti na teretna vozila.\nNaime, u svetu, teretna vozila čine tek 11 odsto svih motornih vozila.\nMeđutim, u kategoriji drumskog saobraćaja, ona su odgovorna za skoro polovinu emisija ugljen-dioksida – 46 odsto, i više od dve trećine emisije suspendovanih čestica – 71 odsto.\nStoga, kada je reč o drumskom saobraćaju, automobili nikako nisu glavni emiteri štetnih gasova, već su to teretna vozila.\nOd neistine do neistine\nDakle, predsednik je svoju tvrdnju o povećanom standardu bazirao na potpuno pogrešnoj premisi.\nKako smo već utvrdili u skorašnjoj oceni njegove izjave o putničkim automobilima, broj automobila jeste povećan u proteklih 10 godina, ali nikako nije udvostručen.\nBez obzira na ovaj podatak, dominantni indikator aerozagađenja u Srbiji jeste prisustvo PM10 čestica u vazduhu, a udeo drumskog saobraćaja u emitovanju ovih čestica je tokom 2018. godine iznosio svega šest odsto, a ne 20 kako tvrdi predsednik.\nU kategoriji drumskog saobraćaja, iako teretna vozila čine tek 11 odsto svih motornih vozila, upravo ona proizvode više od dve trećine suspendovanih čestica.\nZato predsednik Srbije Aleksandar Vučić za ovu izjavu od Istinomera dobija ocenu – “neistina”.\nAleksandar Vučić automobili neistina saobraćaj životni standard Zagađenje vazduha


Jovanović: "Pitanje dana za ukidanje vanredne situacije" | Boom93\nŠtab za vanredne situacije grada Požarevca još uvek razmatra mogućnost ukidanja vanredne situacije na teritoriji grada, koja još uvek nije ukinuta i na snazi je sedam meseci.\nU gradskoj upravi kažu da još uvek nije dogovoreno kada će biti ukinuta vanredna situacija. Direktorka zavoda za javno zdravlje Požarevca, Ana Jovanović kaže da je pitanje dana kada će se razmatrati ukidanje vanredne situacije.\nInače, ukidanje ove mere predlaže Štab za vanredne situacije, a na osnovu mišljenja Zavoda za javno zdravlje.\nRepubličke epidemiološke mere su i dalje na snazi.\nVećina opština sa teritorije Braničevskog okruga ukinula je vanrednu situaciju koja je proglašena u novembru prošle godine usled pogoršanja epidemiološke situacije izazvane epidemijom koronavirusa.\nU opštini Golubac vanredna situacija proglašena je 23. novembra 2020. ukinuta je 9. januara 2021. godine. Na teritoriji opštine Veliko Gradište vanredna situacija je uvedena 25. novembra prošle godine a 18. januara doneta je odluka o ukidanju vanredne situacije na teritoriji opštine, uz obrazloženje da su prestali razlozi njenog proglašenja. U opštini Kučevo vanredna situacija je proglašena 21. novembra 2020. Ukinuta je pre nekih mesec dana po rečima predsednika opštine Ivana Rajičića, jer se broj zaraženih korona virusom sveo na minumum. Na teritoriji opštine Petrovac na Mlavi vanredna situacija je uvedena 16. novembra 2020. a ukinuta 18. maja.\nPodsetimo, vanredna situacija na teritoriji Grada Požarevca proglašena je 23. novembra 2020. zbog pogoršanja epidemiološke situacije, procene rizika i očekivanog daljeg širenja zarazne bolesti, razvoja situacije opasnošću izazvanom epidemijom zarazne bolesti COVID-19 i sprovođenja operativnih mera zaštite stanovništva.\nOznakeAna Jovanović epidemiološke mere Požarevac vanredna situacija\nNemojte da ukidate, za neki dan kreće smrad paljevine sa Crničke deponije, komarci su već prisutni